title: HMS Bulldog (H91)

text:
"HMS Bulldog" lähetettiin 9. toukokuuta 1940 Scapa Flowsta täydennyksenä Norjan rannikolle yhdessä "HMS Furyn", "HMS Foresightin", "HMS Mohawkin" ja "HMS Gallantin" kanssa. Osaston tuli matkalla tuhota tiedustelutietojen ilmoittama kuuden E-veneen osasto. "HMS Bulldog" jäi osastosta ja se liittyi risteilijä "HMS Birminghamin" ja hävittäjien "HMS Janus", "HMS Hyperion", "HMS Hereward" ja "HMS Havock" muodostamaan osastoon, jolla oli vastaava tuhoamistehtävä. Osastoon liittyivät hieman myöhemmin vielä hävittäjät "HMS Kelly" ja "HMS Kandahar". Osasto kohtasi E-veneet, mutta ei saanut niitä upotettua. "HMS Kellyyn" osui torpedo sillan alle keskilaivaan ja "HMS Bulldog" määrättiin hinaamaan vaurioitunut alus Tyneen.
Alus palveli toisessa maailmansodassa Kotilaivaston 3. Saattajalaivueessa. Se oli suojaamassa saattuetta OB318 Liverpoolista Atlantille, kun se joutui 9. toukokuuta 1941 Saksan laivaston sukellusveneen "U-110" hyökkäyksen kohteeksi. Taistelun seurauksena "HMS Bulldog" sai ensimmäisenä täydellisen Enigma-laitteen vallattua.


title: HMS Bulldog (H91)

text: Alus osallistui toukokuussa 1942 Jäämeren saattueen QP11 saattamiseen ja matkan aikana taisteluun Saksan laivaston hävittäjiä vastaan yhdessä "HMS Beaglen" kanssa.


title: HMS Bulldog (H91)

text: "HMS Bulldog" osallistui vuoden 1944 lopulla tukialusten suojaamiseen Norjan rannikolle tehtyjen tukialusrynnäköiden aikana, kunnes alus siirrettiin Brittiläiseen Tyynenmeren laivastoon.


title: HMS Bulldog (H91)

text: Kanaalisaarten saksalaiset miehitysjoukot antautuivat 9. toukokuuta 1945 "HMS Bulldogin" kannella.


title: HMS Bulldog (H91)

text: "HMS Bulldog" myytiin 15. tammikuuta 1946 Metal Industries Inc.:lle romutettavaksi.


title: HMS Venus (R50)

text: HMS Venus (viirinumero R50 ja myöhemmin L50) oli Britannian Kuninkaallisen laivaston V-luokan hävittäjä, joka palveli toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna, jolloin sen viirinumero vaihdettiin F50:ksi.


title: HMS Venus (R50)

text: "HMS Venus" liitettiin palvelukseen otettaessa yhdessä sisaralustensa kanssa muodostamaan Kotilaivaston 26. Hävittäjälaivueeseen, jonka mukana alus suojasi Jäämeren saattueita sekä lentotukialuksia näiden suorittaessa rynnäköitä Norjan rannikolle.


title: HMS Venus (R50)

text: "HMS Venus" siirtyi laivueen mukana Itä-Intian laivastoon vuoden 1944 lopulla. Alukset osallistuivat iskuihin Malesian ja Borneon rannikon kohteisiin. Alus osallistui 16. toukokuuta 1945 Malakan salmen taisteluun yhdessä "HMS Saumarezin", "HMS Verulamin", "HMS Virago" ja "HMS Vigilantin" kanssa. Taistelun aikana upotettiin keisarillisen Japanin laivaston raskas risteilijä "Haguro". Laivue ei siirtynyt Brittiläiseen Tyynenmeren laivastoon, vaan se palasi sodan päätyttyä Englantiin.


title: HMS Venus (R50)

text: "HMS Venus" muutettiin 1952 - 1954 Devonportin telakalla tyypin 15 -fregatiksi, jossa yhteydessa aluksen viirinumero vaihtui F50:ksi.


title: HMS Venus (R50)

text: Alus muutettiin 1955 edelleen koululaivaksi, minkä jälkeen se liitettiin osaksi Dartmouthin koululaivuetta (). Laivueen tehtävänä oli tarjota merikadeteille mahdollisuus merenkulun käytännön opetteluun. Muutostyön aikana alukselta poistettiin kaksiputkinen 40 millimetrin tykkitorni ja sen siltarakennetta laajennettiin ja samalla sillan rakenteita avattiin. Lisäksi alukselle rakennettiin majoitustiloja poistetun tykinpaikalle.


title: HMS Venus (R50)

text: "HMS Venus" romutettiin 1972 Briton Ferryssä.


title: HMS Vigilant (R93)

text: HMS Vigilant (viirinumero R93) oli Britannian Kuninkaallisen laivaston V-luokan hävittäjä, joka palveli toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna, jolloin sen viirinumero vaihdettiin F93:ksi.


title: HMS Vigilant (R93)

text: "HMS Vigilant" liitettiin palvelukseen otettaessa yhdessä sisaralustensa kanssa muodostamaan Kotilaivaston 26. Hävittäjälaivueeseen, jonka mukana alus suojasi Jäämeren saattueita sekä lentotukialuksia näiden suorittaessa rynnäköitä Norjan rannikolle.


title: HMS Vigilant (R93)

text: "HMS Vigilant" siirtyi laivueen mukana Itä-Intian laivastoon vuoden 1944 lopulla. Alukset osallistuivat iskuihin Malesian ja Borneon rannikon kohteisiin. Alus osallistui 16. toukokuuta 1945 Malakan salmen taisteluun yhdessä "HMS Saumarezin", "HMS Verulamin", "HMS Viragon" ja "HMS Venuksen" kanssa. Taistelun aikana upotettiin keisarillisen Japanin laivaston raskas risteilijä "Haguro".Laivue ei siirtynyt Brittiläiseen Tyynenmeren laivastoon, vaan se palasi sodan päätyttyä Englantiin.


title: HMS Vigilant (R93)

text: "HMS Vigilant" muutettiin 1952 J. J. Thornycroftin telakalla tyypin 15 -fregatiksi, jossa yhteydessa aluksen viirinumero vaihtui F93:ksi.


title: HMS Vigilant (R93)


title: HMS Vigilant (R93)

text: "HMS Vigilant" myytiin romutettavaksi Shipbreaking Industriesille Faslaneen, jonne se saapui 4. kesäkuuta 1965.


title: Georgi Šonin

text: Georgi Šonin (Гео́ргій Степа́нович Шо́нін) 3. elokuuta 1935 Rovenki, Ukrainan sosialistinen neuvostotasavalta, Neuvostoliitto – 7. huhtikuuta 1997) oli ukrainalaissyntyinen neuvostoliittolainen kosmonautti, joka lensi Sojuz 6 -avaruusaluksella. Hänet valittiin kosmonautiksi vuonna 1960. Hän menetti kosmonauttistatuksen vuonna 1979 terveyssyistä.


title: Georgi Šonin

text: Šonin toimi sen jälkeen puolustustutkimuslaitoksen johtajana. Hän kuoli sydänkohtaukseen vuonna 1997.


title: Vitali Sevastjanov

text: Vitali Sevastjanov, (; 8. heinäkuuta 1935 Krasnouralsk, Sverdlovskin alue, Neuvostoliitto – 5. huhtikuuta 2010 Moskova, Venäjä) oli venäläinen poliitikko ja neuvostoliittolainen kosmonautti, joka lensi Sojuz 9 ja Sojuz 18 -avaruusaluksilla ja työskenteli Saljut-avaruusasemalla.


title: Vitali Sevastjanov

text: Sevastjanov valmistui 1959 insinööriksi Moskovan ilmailuinstituutista ja pääsi valmistuttuaan Sergei Koroljovin suunnittelutoimistoon, jossa toimi muun muassa Vostok-avaruusaluksen suunnittelussa. Hän toimi kosmonauttien koulutuskeskuksessa luennoitsijana. Vuonna 1967 hän pääsi kosmonauttikoulutukseen.


title: Vitali Sevastjanov

text: Toisella lennollaan Sevastjanov työskenteli kaksi kuukautta Saljut 4 -avaruusasemalla. Vuonna 1976 hän vetäytyi avaruuslennoista, mutta jatkoi Saljut 6-avaruusaluksen lennonjohdossa. Tämän jälkeen hän palasi avaruusalusten suunnitteluun ja osallistui 1980-luvulla muun muassa Buran-sukkulan suunnitteluun Hän ehti viettää avaruudessa kaikkiaan 80 vuorokautta 16 tuntia 19 minuuttia.


title: Vitali Sevastjanov

text: Sevastjanov lopetti avaruusalan toiminnan 1993, ja hänet valittiin Venäjän parlamenttiin duumaan kommunistisen puolueen edustajana ensimmäiselle kaudelle vuoden 1993 vaaleissa. Viimeksi hänet valittiin uudelleen vuonna 2003 nelivuotiskaudelle 2004–2007.


title: Vitali Sevastjanov

text: Hän toimi 1977–1986 ja 1988–1989 Neuvostoliiton shakkiliiton puheenjohtajana. 1980-luvulla hän juonsi avaruustoimintaa popularisoivan televisiosarjan "Ihminen, maa, maailmankaikkeus".


title: Vasili Lazarev

text: Vasili Lazarev (; 23. helmikuuta 1928 – 31. joulukuuta 1990) oli neuvostoliittolainen kosmonautti, joka lensi Sojuz 12 -avaruusaluksella ja oli Sojuz 18-1 -avaruusaluksen, jonka laukaisu epäonnistui, miehistössä.


title: Vasili Lazarev

text: Lazarev oli lääketieteen tohtori ja eversti Neuvostoliiton ilmavoimissa.


title: Vasili Lazarev

text: Sojuz 12 -lennolla alus palasi maan ilmakehään liian jyrkällä radalla, jonka aiheuttamat kiihtyvyydet rasittivat Lazarevin selkärankaa.


title: Vasili Lazarev

text: Lazarev jatkoi avaruusohjelmassa vuoteen 1981, jolloin hän menetti lentostatuksen lääketieteellisistä syistä.


title: HMS Juno (F46)

text: HMS Juno (viirinumerot F46 ja ?.5.1940 alkaen G46) oli Britannian Kuninkaallisen laivaston J-luokan hävittäjä, joka palveli toisessa maailmansodassa. Aluksen alkuperäisenä nimenä piti olla "HMS Jamaica"


title: HMS Juno (F46)

text: Alus tilattiin 25. maaliskuuta 1937 Fairfield Shipbuilding and Engineering Companyltä Govanista Glasgow'sta osana vuoden 1936 laivasto-ohjelmaa nimellä "HMS Jamaica". Sen köli laskettiin vielä samana vuonna 5. lokakuuta ja alus laskettiin vesille 8. joulukuuta nimellä "HMS Juno", jotta alkuperäinen nimi voitiin antaa valmisteilla olevalle Colony-luokan risteilijälle. Alus valmistui 25. elokuuta 1939.


title: HMS Juno (F46)

text: "HMS Juno" liitettiin palvelukseen otettaessa J-luokasta muodostettuun 7. Hävittäjälaivueeseen (14. Hävittäjäviirikkö), jonka kotisatamana oli Immingham. "HMS Juno", "HMS Jackal" ja "HMS Janus" suojasivat 7. syyskuuta Britannian lähetystöhenkilökuntaa Berliinistä kotimaahan kuljettavaa "Batavia IV":ää. Suojueena olleet alukset sijoitettiin Plymouthiin, jossa niiden tehtävänä oli suojata Kanaalin saattueita yhdessä Puolan laivaston hävittäjän "ORP Gromin" kanssa.


title: HMS Juno (F46)

text: "HMS Juno" joutui 7. joulukuuta 1939 partioidessaan Cromerin edustalla yhdessä "HMS Jerseyn" kanssa Saksan laivaston hävittäjien "Lody" ja "Giese" yllättämäksi, jolloin "HMS Jerseyihin" osui torpedo vaurioittaen alusta pahoin.


title: HMS Juno (F46)

text: "HMS Juno" osallistui huhtikuussa 1940 laivueen mukana Norjan tapahtumiin ennen kuin laivue siirrettiin Plymouthiin Englannin kanaalin valvontatehtäviin.


title: HMS Juno (F46)

text: Italian hallituksen 10. kesäkuuta 1940 antaman sodanjulistuksen jälkeen oli tarpeen vahvistaa Välimeren laivastoa, jolloin "HMS Juno" siirrettiin yhdessä sisaralustena "HMS Jervisin" ja "HMS Januksen" kanssa Välimerelle. Alus osallistui heinäkuussa 1940 Calabrian taisteluun ja maaliskuussa 1941 Matapanin taisteluun.


title: HMS Juno (F46)

text: "HMS Juno" joutui Italian ilmavoimien CANT Z.1007 pommikoneen hyökkäyksen kohteeksi ollessaan matkalla Välimeren laivaston mukana torjumaan saksalaisten maihinnousua Kreetalle. Alus upposi 20. toukokuuta 1941 Kreetalta kaakkoon.


title: Ben (albumi)

text: Ben on Michael Jacksonin toinen studioalbumi, joka julkaistiin vuonna 1972. Levyn kappaleista ainoastaan sen nimikkokappale julkaistiin singlenä.


title: Konstantin Feoktistov

text: Konstantin Feoktistov (; 7. helmikuuta 1926 Voronež, Neuvostoliitto – 21. marraskuuta 2009 Moskova) oli venäläinen avaruusalan insinööri ja entinen neuvostoliittolainen kosmonautti.


title: Konstantin Feoktistov

text: Feoktistov taisteli toisessa maailmansodassa puna-armeijassa Saksan joukkoja vastaan. Hänen jäätyään vangiksi saksalaiset yrittivät teloittaa hänet muiden neuvostoliittolaisten sotavankiensa joukossa, mutta hän sai vain naarmun kaulaansa ja nousi joukkohaudasta.


title: Konstantin Feoktistov

text: Feoktistov valmistui insinööriksi Bauman-instituutista ja väitteli fysiikasta tohtoriksi. Hän liittyi Mihail Tihonravovin suunnittelutoimistoon. Vuonna 1955 hän oli yksi niistä insinööreistä, jotka Sergei Koroljovin johtamina suunnittelivat Sputnikin, Vostokin, Voshodin ja Sojuz-avaruusaluksen. Hän tutki 1960-luvun alussa ionipropulsiolla lentävää miehitettyä Mars-alusta.


title: Konstantin Feoktistov

text: Vuonna 1964 Feoktistov valittiin kosmonauttikoulutukseen. Hän lensi Voshod 1 -avaruusaluksella kerran, mutta lääketieteellisistä syistä häntä ei valittu muille avaruuslennoille. Hän vietti 12. lokakuuta 1964 laukaistulla Voshod 1 -lennolla 24 tuntia 17 minuuttia avaruudessa. Voshod 1 -lento oli ensimmäinen kerta, jolloin kosmonautit lähtivät avaruuslennolle ilman painepukua, sillä alukseen ei mahtunut kolmea henkilöä painepuvun kanssa. Painepuvun puuttuminen lisäsi riskiä, mutta riski ei koskaan realisoitunut.


title: Konstantin Feoktistov

text: Feoktistov jatkoi insinöörinä ja nousi Saljut- ja Mir-avaruusasemat suunnitelleen toimiston johtajaksi. Vuodesta 1990 alkaen hän toimi Moskovan teknillisen yliopiston professorina. Vuonna 2003 hän toimi Baikonurin avaruuskeskuksen lennonjohdon varajohtajana.


title: Konstantin Feoktistov

text: Feoktistov on ainoa neuvostoliittolainen kosmonautti, joka ei ollut Neuvostoliiton kommunistisen puolueen jäsen. Hän sai Neuvostoliiton sankarin arvonimen avaruuslennostaan. Hän oli maailman ensimmäinen ei-sotilas eli siviilihenkilö avaruudessa. Eräs Kuun kääntöpuolella sijaitseva kraatteri on nimetty hänen mukaansa (Feoktistov-kraatteri Kuun kartalla).


title: HMS Eskimo (F75)

text: HMS Eskimo (viirinumero L75/F75/G75) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Eskimo (F75)

text: Alus tilattiin 19. kesäkuuta 1936 Parsons Marine Steam Turbinelta, joka tilasi aluksen rungon Vickers Armstrongilta Newcastlesta, osana vuoden 1936 laivasto-ohjelmaa. Aluksen köli laskettiin 5. elokuuta ja se laskettiin vesille 3. syyskuuta 1937. Aluksesta esitetty tarjous oli 342108 puntaa ilman Amiraliteetin toimittamia ase- ja viestijärjestelmiä.


title: HMS Eskimo (F75)

text: "HMS Eskimo" liitettiin Portlandin koulutusjakson päätyttyä Kotilaivaston 2. Tribal Hävittäjälaivueeseen (nimettiin huhtikuussa 1939 6. Hävittäjälaivueeksi). Alus osallistui helmi-maaliskuussa 1939 Koti- ja Välimeren laivaston yhteiseen sotaharjoitukseen. Se vieraili 3.-8. toukokuuta Cherbourgissa Ranskassa yhdessä "HMS Ashantin" ja "HMS Matabelen" kanssa. Aluksella räjähti 17. toukokuuta Portlandissa pidetyissä tykistöharjoituksissa harjoitusammus surmaten yhden miehistönjäsenen. Se osallistui 1.-3. kesäkuuta Liverpoolin lahdella sukellusvene "HMS Thetiksen" pelastusyritykseen.


title: HMS Eskimo (F75)

text: "HMS Eskimo" siirtyi toisen maailmansodan alussa laivueen mukana Scapa Flow’hun, jossa se liittyi Kotilaivastoon. Se osallistui 26. syyskuuta 1939 vaurioituneen sukellusveneen "HMS Spearfishin" pelastusoperaatioon.


title: HMS Eskimo (F75)

text: "HMS Eskimo" osallistui 9. lokakuuta Saksan laivaston taisteluristeilijä "Gneisenaun" ja kevyt risteilijä "Kölnin" etsintöihin Pohjois-Atlantilla, mistä se palasi 11. lokakuuta osaston mukana Scapa Flowhun. Se osallistui 14. lokakuuta tuloksettomaan Saksan laivaston sukellusveneen "U-47":n metsästykseen taistelulaiva "HMS Royal Oakin" upotuksen jälkeen. Alus ampui 17. lokakuuta alas yhden tukikohtaa pommittaneista Saksan ilmavoimien lentokoneista. Samassa hyökkäyksessä vaurioitui taistelulaiva "HMS Iron Duke", jonka matalaan veteen siirrossa alus avusti.


title: HMS Eskimo (F75)

text: "HMS Eskimo" määrättiin marraskuussa huoltoon voimansiirrossa havaittujen vikojen korjaamiseksi. Alus otettiin 7. marraskuuta Smithsin telakalle North Shieldsissä. Se siirrettiin 24. marraskuuta John I. Thornycroft and Companylle Woolstoniin turbiininlapojen vaihtoon.


title: HMS Eskimo (F75)

text: "HMS Eskimo" odotti joulukuun North Shieldissä pääsyä telakalle ja se otettiin 15. tammikuuta 1940 Thornycroftin telakalle. Alus palasi palvelukseen 5. maaliskuuta, minkä jälkeen se liittyi laivueeseensa Scapa Flowssa. Alus määrättiin 8. maaliskuuta laivueen mukana laivaston suojaus- ja partiointitehtäviin.


title: HMS Eskimo (F75)

text: "HMS Eskimo" lähti 7. huhtikuuta Scapa Flowsta osana taistelulaivojen "HMS Rodneyn" ja "HMS Valiantin", taisteluristeilijä "HMS Repulsen" ja risteilijöiden "HMS Sheffieldin", "HMS Penelopen" ja Ranskan laivaston "Émile Bertinin" suojausosastoa etsimään Saksan laivaston aluksia, joiden merellä olosta oli raportoitu. Alus erkani seuraavana päivänä osastosta yhdessä "HMS Punjabin", "HMS Bedouinin" ja "HMS Kimberleyn" kanssa suojaamaan "HMS Repulsen" ja "HMS Penelopen" matkan "HMS Renownin" luokse. Matkan aikana alukset etsivät "HMS Glowwormia", joka oli uponnut kohdattuaan "Admiral Hipperin".


title: HMS Eskimo (F75)

text: "HMS Eskimo" määrättiin 9. huhtikuuta partioimaan Vestfjordin alueella saman hävittäjäosaston kanssa. Alus määrättiin selvittämään yhdessä "HMS Penelopen" ja "HMS Kimberleyn" kanssa mahdollinen saksalaisten joukkojen maihinnousu Bodössä. Matkan aikana "HMS Penelope" ajoi karille. Pahoin vaurioitunut risteilijä hinattiin Skjelfjordiin tilapäiskorjauksia varten, minkä jälkeen "HMS Eskimo" palasi Narvikin edustalle liittyen siellä olevaan laivasto-osastoon.


title: HMS Eskimo (F75)

text:
"HMS Eskimo" osallistui 13. huhtikuuta toiseen Narvikin taisteluun, jonka aikana aluksen laukaisema torpedo pakotti Saksan laivaston hävittäjän "Hermann Künnen" ajamaan maihin uppoamisen estämiseksi. Alus taisteli "Hans Lüdemannin" kanssa, jolloin "Georg Thielen" laukaisema torpedo osui alukseen. Osuman seurauksena "HMS Eskimon" keula katkesi.
"HMS Eskimo" vetäytyi taistelusta ja "HMS Bedouin" hinasi pahoin vaurioituneen aluksen Skjelfjordiin tilapäiskorjauksia varten. Alus hinattiin 27. toukokuuta kotimaahan telakalle siirtoa varten. Se otettiin 4. kesäkuuta Barrow-in-Furnessissa Vickers Armstrongin telakalle, jolloin sen X-torni vaihdettiin samalla kaksiputkiseksi neljän tuuman tykkitorniksi. Samassa yhteydessä aluksen viirinumero vaihdettiin G75:ksi. Alus palasi 5. syyskuuta palvelukseen, minkä jälkeen se liittyi takaisin laivueeseensa aloittaen suojaustehtävät.


title: HMS Eskimo (F75)

text: "HMS Eskimo" suojasi "Princess Emmaa" ja "Princess Beatrixia", jotka kuljettivat 3 ja 4 Commandoa Lofooteille yhdessä "HMS Bedouinin" ja "HMS Tartarin" kanssa. Alukset muodostivat Task Force Rebelin operaatio Claymoressa. Alus pysäytti seuraavana päivänä maihinnousun aikana Svolvaerin edustalla saksalaisen troolarin "Krebsin", jonka Enigma-laitteisto ehdittiin heittää mereen, mutta joitakin kiekkoja saatiin pelastettua.


title: HMS Eskimo (F75)

text: "HMS Eskimo" osallistui huhtikuussa "Gneisenaun" ja "Scharnhorstin" etsintään luoteisen reitin alueelta. Alus liitettiin 5. toukokuuta "HMS Edinburghin", "HMS Manchesterin", "HMS Birminghamin", "HMAS Nestorin", "HMS Somalin" ja "HMS Bedouinin" muodostamaan osastoon, jonka tehtävänä oli löytää ja vallata Saksan laivaston sääalus "München".


title: HMS Eskimo (F75)

text: "HMS Eskimo" suojasi 22. toukokuuta taistelulaiva "HMS Rodneyä" sekä "RMS Britannicia" yhdessä "HMS Somalin", "HMS Tartarin" ja "HMS Mashonan" kanssa. Alus jäi 24. toukokuuta yksin suojaamaan "RMS Britannicia" muiden lähtiessä etsimään "HMS Hoodin" upottanutta Saksan laivaston taistelulaivaa "Bismarckia". Alusten saavuttua Halifaxiin "HMS Eskimo" aloitti paluumatkan Scapa Flowhun, jonne se saapui kesäkuussa.


title: HMS Eskimo (F75)

text: "HMS Eskimo" siirrettiin 8. heinäkuuta Millwalliin Green and Silley Weirin telakalle huoltoon, jonka aikana takimmainen savuhormi lyhennettiin, päämasto poistettiin parannettaessa ilmatorjunta-aseiden ampuma-alaa. Alukselle asennettiin myös merivalvontatutka tyyppiä 286M. Se palasi palvelukseen 12. syyskuuta liittyen laivueeseensa Scapa Flowssa.


title: HMS Eskimo (F75)

text: "HMS Eskimo" liittyi 22. joulukuuta "HMS Arethusan", "HMS Ashantin", "HMS Bedouinin", "HMS Wheatlandin", "HMS Lamertonin", "ORP Krakowiakin" ja "ORP Kujawiakin" muodostamaan laivasto-osastoon, joka kuljetti 12 Commandon Lofooteille operaatiossa Anklet. Alus etsi saksalaisia aluksia Vestfjordista, kun "Prince Albertista" ja "Princess Charlottelta" laskettiin joukkoja maihin. Se erkani 24. joulukuuta osastosta yhdessä "HMS Somalin" ja "HMS Ashantin" kanssa etsimään saksalaisaluksia.


title: HMS Eskimo (F75)

text: "HMS Eskimo" oli suojaamassa Islannista 1. maaliskuuta 1942 lähtenyttä PQ12 ja QP8 Jäämeren saattueita Kotilaivastosta muodostetun vara-amiraali Alban Curteisin komentaman kaukosuojausosaston mukana. Osasto lähti merelle 3. maaliskuuta 1942. Alus suojasi 9. maaliskuuta lentotukialus "HMS Victoriousia", jonka koneet hyökkäsivät saksalaisalusta vastaan. Se etsi 11. maaliskuuta hävittäjien mukana Bodön vesillä havaittua saksalaisalusta, mutta ilman tulosta.


title: HMS Eskimo (F75)

text: "HMS Eskimo" oli maaliskuun lopulla uudelleen voimakkaan laivasto-osaston mukana suojaamassa Jäämeren saattueita Islannista 20. maaliskuuta lähtenyttä PQ13 ja Murmanskista 21. maaliskuuta lähtenyttä QP9 Norjan vuonoissa piileksivän taistelulaiva "Tirpitzin" uhan vuoksi.


title: HMS Eskimo (F75)

text: "HMS Eskimo" määrättiin 31. maaliskuuta osastoon, jonka tehtävänä oli suojata Itämereltä Ruotsin satamista pakenevaa kymmentä norjalaista kauppalaivaa (operaatio Performance). Aluksista pääsi turvaan ainoastaan kaksi. Alus palasi 3. huhtikuuta laivueeseensa aloittaen suojaustehtävät.


title: HMS Eskimo (F75)

text: "HMS Eskimo" suojasi 10. huhtikuuta voimakkaan laivasto-osaston mukana Jäämeren saattueita PQ14 ja QP10. Alus siirrettiin 9. toukokuuta Falmouthissa Silley Coxin telakalle. Huollon aikana alukselle asennettiin tyypin 285 tulenjohtotutka ja tyypin 271 merivalvontatutka, radiopeilausjärjestelmä sekä ilmatorjunta-aseistusta vahvennettiin asentamalla 20 millimetrin Oerlikon ilmatorjuntatykkejä.


title: HMS Eskimo (F75)

text: "HMS Eskimo" palasi palvelukseen 12. heinäkuuta ja se aloitti palveluksensa laivueessa 21. heinäkuuta. Alus irrotettiin elokuussa Kotilaivastosta suojaamaan operaatio Pedestalin saattuetta. Alus liittyi 3. elokuuta Gibraltarille matkaavaan saattueeseen WS12S. Alus liitettiin 11. elokuuta Force X:ään suojaamaan Välimeren laivastoon siirrettäviä risteilijöitä. Se jäi 13. elokuuta suojaamaan torpedo-osumasta vaurioitunutta "HMS Manchesteria" yhdessä "HMS Somalin" kanssa. Risteilijän upottua hävittäjät pelastivat 141 eloonjäänyttä.


title: HMS Eskimo (F75)

text: "HMS Eskimo" palasi 15. elokuuta Gibraltarille. Alus osallistui 16. elokuuta lentotukialus "HMS Furiousin" suojaamiseen toimitettaessa lentokonetäydennystä Maltalle operaatio Baritonessa. Alus vapautettiin 18. elokuuta Välimereltä, minkä jälkeen se palasi kotimaahan. Se liittyi 28. elokuuta laivueeseensa Scapa Flowssa.


title: HMS Eskimo (F75)

text: "HMS Eskimo" suojasi laivaston mukana Jäämeren saattueita PQ16 9. syyskuuta ja PQ18 sekä QP14 17. syyskuuta. Alus jäi 20. syyskuuta torpedo-osumasta pahoin vaurioituneen "HMS Somalin" luokse. Alus erkani 21. syyskuuta saattueesta suojatessaan "HMS Ashantin" hinaamaa "HMS Somalia". Alus palasi Scapa Flowhun kannellaan 50 "HMS Somalin" eloonjäänyttä sen katkettua hinattaessa.


title: HMS Eskimo (F75)

text: "HMS Eskimo" määrättiin elokuussa liittymään Pohjois-Afrikan maihinnousua tukevaan laivasto-osastoon. Alus saapui 5. marraskuuta Gibraltarille, jossa se valmistautui maihinnousuun. Se liitettiin 8. marraskuuta suojausosastoon. Alus määrättiin 20. marraskuuta 6. Hävittäjälaivueen mukana Force Q:hon Bônen niemimaalle häiritsemään akselivaltojen huoltokuljetuksia.


title: HMS Eskimo (F75)

text: "HMS Eskimo" suojasi 1. joulukuuta torpedo-osumasta vaurioituneen "HMS Manxmanin" matkan Algerista Maltalle ja edelleen seuraavana päivänä Gibraltarille. Alus liittyi Force Q:hon osallistuen ensimmäisen kerran tehtävään 13. joulukuuta. Seuraavana päivänä paluumatkalla Force Q joutui sukellusveneiden ja ilmavoimien maaliksi. Risteilijä "HMS Argonautiin" osui torpedo. "HMS Eskimo" ja "HMS Quality" saattoivat vaurioituneen risteilijän Algeriin.


title: HMS Eskimo (F75)

text: "HMS Eskimolla" syttyi tammikuussa 1943 konehuoneessa tulipalo, joka vaurioitti pahoin aluksen sähkölaitteita. Alus siirrettiin 13. tammikuuta Mers-el-Kebiriin, jossa "HMS Vindictiven" korjausmiehistö aloitti aluksen korjaamisen. Alus palasi 7. helmikuuta Force Q:hon.


title: HMS Eskimo (F75)

text: "HMS Eskimo" osallistui Bonin niemimaan sulkemiseen osana Tunisian taisteluita (operaatio Retribution). Alus suojasi 20. kesäkuuta "HMS Auroraa", jolla kuningas Yrjö VI vieraili Maltalla. Alus määrättiin tukemaan Sisilian maihinnousua ja se valmistautui tehtäviinsä Itäisessä tukiryhmässä. Alus siirtyi 8. heinäkuuta ACID rannalle suojaten samalla saattuetta MWF36.


title: HMS Eskimo (F75)

text: "HMS Eskimo" tuki 10. heinäkuuta maihinnousua tykkitulella sekä täydensi maihinnousualueella olleiden alusten ilmasuojaa. Alus avusti Saksan ilmavoimien pommittaman sairaalalaiva "Talamban" eloonjääneiden pelastamisessa. Alus pyrki 11. heinäkuuta yhdessä "HMS Exmoorin" ja Kreikan laivaston hävittäjän "Kanariksen" kanssa päästä Marsalan satamaan. Yritys kuitenkin torjuttiin rannikkotykistön tulella.


title: HMS Eskimo (F75)

text: "HMS Eskimo" kuljetti 12. heinäkuuta ACID rannan komentajan kontra-amiraali T. Troubridgen Augustaan. Alus joutui ilmahyökkäykseen, jolloin sen takakannelle osui pommi sytyttäen polttoaineen ja surmaten 19 sekä haavoittaen 22 miehistönjäsentä. Haavoittuneet siirrettiin sairaalalaivalle ja amiraali siirtyi risteilijä "HMS Mauritiukselle".


title: HMS Eskimo (F75)

text: "HMS Tartar" hinasi pahoin vaurioituneen "HMS Eskimon" Maltalle, jossa alus otettiin 13. heinäkuuta telakalle tilapäiskorjauksia varten. Alus aloitti 24. elokuuta matkansa kotimaahan, jossa se siirrettiin 9. syyskuuta Humberissa telakalle.


title: HMS Eskimo (F75)

text: "HMS Eskimo" määrättiin helmikuussa 1944 Kotilaivaston 10. Hävittäjälaivueesen Plymouthiin. Alus aloitti koeajot maaliskuussa, minkä jälkeen se siirtyi laivueeseen. Alus liitettiin 20. Hävittäjäviirikköön yhdessä "HMS Javelinin", "ORP Piorunin" ja "ORP Błyskawican" kanssa. Laivueen 19. viirikössä olivat "HMS Tartar", "HMS Ashanti", "HMCS Haida" ja "HMCS Huron".


title: HMS Eskimo (F75)

text: "HMS Eskimo" osallistui huhtikuussa laivueen mukana partio- ja saattueiden suojaamismatkoihin lounaisen reitin alueella. Alus määrättiin laivueen mukana tukemaan Normandian maihinnousua. Laivue aloitti 6. kesäkuuta partioinnin estääkseen pinta-alusten ja sukellusveneiden pääsyn Kanaalissa matkaavia joukkojenkuljetussaattueita vastaan.


title: HMS Eskimo (F75)

text: "HMS Eskimo" osallistui 9. kesäkuuta alueelle pyrkivän Saksan laivaston osaston pysäyttämiseen Isle de Basin luoteispuolella. Alus upotti torpedoimalla tykistötaistelun jälkeen "ZH1":n (entinen Alankomaiden laivaston "Hr. Ms. Tjerk Hiddes"). Viirikön muut alukset vaurioivat Z32:ta niin, että se piti ajaa maihin. "Z24" ja "T24" pääsivät pakenemaan Brestiin lievästi vaurioituneina. Britti alukset pelastivat 140 eloonjäänyttä ja 29 pakeni Ile de Basille. "HMS Tartar" vaurioitui rannikkotykistön tulessa.


title: HMS Eskimo (F75)

text: "HMS Eskimo" osallistui 24. kesäkuuta 1944 Saksan laivaston sukellusveneen "U-971" upottamiseen Kanaalissa Brestin pohjoispuolella yhdessä Kanadan laivaston "HMCS Haidan" ja Tšekin ilmavoimien Liberator pommikoneen kanssa. Alus upotti 27. kesäkuuta Saksan laivaston miinanraivaajan ja partioaluksen Jerseyn saaren eteläpuolella, jolloin se itse kärsi vaurioita kolmen tuuman kranaattien osumista.


title: HMS Eskimo (F75)

text: "HMS Eskimo", "HMS Javelin" ja "HMCS Huron" määrättiin heinäkuun alussa torjuntapartioon. "HMS Eskimo" ja "HMS Javelin" törmäsivät 2. heinäkuuta toisiinsa paluumatkalla, jolloin "HMS Eskimo" vaurioitui pahoin menettäen liikuntakykynsä. "HMCS Huron" hinasi vaurioituneen aluksen takaisin Plymouthiin. Alus siirrettiin 13. heinäkuuta Liverpooliin, jossa se otettiin Birkenheadissä telakalle seuraavana päivänä.


title: HMS Eskimo (F75)

text: "HMS Eskimo" määrättiin telakalla ollessa siirtymään laivaston mukana Itäiseen laivastoon. Alus aloitti koejot marraskuussa, minkä jälkeen se siirtyi laivueeseensa Plymouthiin. Alus valmistautui joulukuussa siirtymiseen Itäiseen laivastoon.


title: HMS Eskimo (F75)

text: "HMS Eskimo" matkasi Plymouthista Clydeen, josta se suojasi 11. tammikuuta alkaen neljää saattuetukialusta Trincomaleehen. Se harjoitteli Välimerellä toimimista Itäisessä laivastossa. Alus jatkoi matkaansa helmikuussa kulkien Punaisenmeren ja Intian valtameren poikki.


title: HMS Eskimo (F75)

text: "HMS Eskimo" saapui 7. helmikuuta Trincomaleehen liittyen Itäiseen laivastoon. Alus osallistui 16. helmikuuta Letpanin maihinnousun tukemiseen Burmassa yhdessä "HMS Roebuckin", "HMIS Cauveryn", "HMIS Jumnan" kanssa operaatio Turretissa.


title: HMS Eskimo (F75)

text: "HMS Eskimo" ja "HMS Roebuck" tulittivat 27. maaliskuuta Pagodannientä Burmassa. Samat alukset suojasivat seuraavana päivänä sivustahyökkäystä Gwahan. Maihinnousun päätyttyä alus valmistautui Rangoonin maihinnousuun, operaatio Draculaan.


title: HMS Eskimo (F75)

text: "HMS Eskimo" osallistui mahdollisesti laivueen mukana 27. huhtikuuta operaatio Draculaan, operaatio Dukedomiin toukokuussa Buroalla ja Andamaaneilla sekä Japanin laivaston raskaan risteilijän "Haguron" upottamiseen.


title: HMS Eskimo (F75)

text: "HMS Eskimo" määrättiin 5. kesäkuuta meriliikenteen torjuntaan Nikobaarien ja Sabangin välillä osana Force 65:tä yhdessä "HMS Tartarin", "HMS Nubianin", "HMS Paladinin" ja "HMS Pennin" kanssa (operaatio Irregular). Alus upotti 12. kesäkuuta Sumatran lähistöllä rahtialus "Kuroshiyomaru No 2:n" torpedoimalla ja "HMS Nubian" upotti suojanneen sukellusveneiden emälaivan tykkitulella. Osasto palasi 15. kesäkuuta Trincomaleehen.


title: HMS Eskimo (F75)

text: "HMS Eskimo" suojasi 2. heinäkuuta saattuetukialus "HMS Ameeria" ja "HMS Emperoria" yhdessä "HMS Roebuckin" ja "HMS Vigilantin" kanssa muodostaen Task Force 61:n, jonka tehtävänä oli suojata miinanraivaajia Malakansalmen raivausten aikana (operaatio Collie). Alus osallistui 7. heinäkuuta Nancowryn tulittamiseen osaston mukana. Osasto palasi 13. heinäkuuta Trincomaleehen.


title: HMS Eskimo (F75)

text: "HMS Eskimo" määrättiin huoltoon Durbaniin, jonne se aloitti matkan heinäkuun viimeisenä päivänä. Alus saapui 10. elokuuta Durbaniin, jossa se siirrettiin telakalle.


title: HMS Eskimo (F75)

text: "HMS Eskimo" palasi palvelukseen lokakuussa 1945, minkä jälkeen se palasi 4. marraskuuta kotimaahan. Alus saapui 8. joulukuuta Sheernessiin, minkä jälkeen se poistettiin Chathamissa palveluksesta. Alus siirrettiin helmikuussa 1946 reserviin, minkä jälkeen se siirrettiin Medwayhin Queensboroughiin miinanraivaajien majoitus- ja esikunta-alukseksi, hylkyjen etsintään sekä Thamesin ja Medwayn vesistöjen hylyistä puhdistamiseen.


title: HMS Eskimo (F75)

text: "HMS Eskimo" siirrettiin marraskuussa 1947 ankkuriin Harwichiin, minkä jälkeen sitä käytettiin 1948 maalilaivojen koealuksena Clydessä. Koeajojen päätyttyä alus sijoitettiin poistolistalle. Se myytiin romutettavaksi West of Scotland Shipbreakersille Trooniin, jonne se saapui 27. kesäkuuta 1949 romutettavaksi.


title: HMS Faulknor

text: HMS Faulknor (viirinumero H62) oli Britannian Kuninkaallisen laivaston F-luokan laivueenjohtaja, joka palveli toisessa maailmansodassa.


title: HMS Faulknor

text: "HMS Faulknor" liitettiin palvelukseen otettaessa F-luokan hävittäjistä muodostettuun Kotilaivaston 6. Hävittäjälaivueeseen, joka numeroitiin uudelleen toukokuussa 1939 8. Hävittäjälaivueeksi.


title: HMS Faulknor

text: Toisen maailmansodan alkaessa "HMS Faulknor" palveli Kotilaivaston 8. Hävittäjälaivueen lippulaivana. Alus upotti 14. syyskuuta 1939 yhdessä "HMS Foxhoundin" ja "HMS Firedraken" kanssa syvyyspommein Irlannin luoteispuolella Saksan laivaston sukellusvene "U-39":n ().


title: HMS Faulknor

text: Saksan laivaston taisteluristeilijät "Scharnhorst" ja "Gneisenau" upottivat 23. marraskuuta aseistetun kauppalaivan "HMS Rawalpindin", joka kuitenkin kerkesi ilmoittamaan kohtalostaan radiolla. Kotilaivasto määräsi Clydestä vahvan osaston merelle kohti Norjan rannikkoa katkaisemaan saksalaisten paluutien. "HMS Forester" oli osaston mukana suojaamassa raskaita yksiköitä. Osasto ei kuitenkaan havainnut kohdettaan, vaan palasi kotisatamaan.


title: HMS Faulknor

text: Alus osallistui 20. maaliskuuta 1940 sukellusvene "U-44":n upottamiseen ennen Norjan taisteluiden alkamista.


title: HMS Faulknor

text: "HMS Faulknor" siirrettiin 17. kesäkuuta 1940 Gibraltarille, jossa se liitettiin sinne perustettavaan Force H:hon. Alus osallistui osaston mukana operaatio Catapultiin sekä operaatioon Kamerunissa, joissa tehtiin Ranskan laivasto taistelukyvyttömäksi. Force H:n mukana alus suojasi useita Maltan saattueita ja Maltalle lentokonetäydennyksiä lähettäviä lentotukialuksia.


title: HMS Faulknor

text: Tammikuussa 1941 alukselle asennettiin takimmaisten torpedoputkien rinnalle 3 tuuman ilmatorjuntatykki. Samalla aluksen päämasto korvattiin lyhyellä rakenteella, jossa oli ainoastaan radiomasto.


title: HMS Faulknor

text: Alus otti osaa toukokuussa 1941 Saksan laivaston taistelulaiva "Bismarckin" metsästykseen ja upottamiseen Atlantilla, minkä jälkeen se palasi läntisen Välimeren saattueiden suojaamiseen sekä Biskajan lahdella havaittujen saarronmurtajien jahtaamiseen.


title: HMS Faulknor

text: Alus upotti 18. kesäkuuta 1941 yhdessä "HMS Fearlessin", "HMS Foresterin", "HMS Foresightin" ja "HMS Foxhoundin" kanssa syvyyspommein Cadizin länsipuolella sukellusvene "U-138":n ().


title: HMS Faulknor

text: Alus palasi vuoden 1941 lopulla Englantiin, jossa sille asennettiin uusi etäisyysmittari kytkettynä tutkaan tyyppiä 285. Samalla aluksen takimmainen savupiippu lyhennettiin ja puolen tuuman konekiväärit siirrettiin uusille alustoille etsintävalojen sivuille. Radioantennit siirrettiin uuteen mastoon taaemmas kannelle. Alus sijoitettiin vuoden 1942 ensimmäiseksi neljännekseksi suojaamaan Jäämeren saattueita. Se liitettiin osaksi 4. Saattajaryhmää, joka suojasi Atlantin saattueita.


title: HMS Faulknor

text: Alus upotti 12. syyskuuta 1942 Huippuvuorten eteläpuolella sukellusvene "U-88":n ().


title: HMS Faulknor

text: Aluksen X-tornin poistettiin tammikuussa 1943 ja sen tilalle asennettiin aluksella ollut 3 tuuman ilmatorjuntatykki. Samalla takimmaiset torpedoputket saatiin taas käyttöön. Alukselle asennettiin lisäksi kuusi 20 millimetrin ilmatorjuntatykkiä, jotka asennettiin sillan sivuille, etsintävalon viereen sekä etukannen etummaisiin kulmiin. Sen 286 tutka vaihdettiin 291:een.


title: HMS Faulknor

text: "HMS Faulknor" siirrettiin takaisin Välimerelle osaksi Force H:ta, jonka mukana se suojasi Sisilian maihinnousua. Alus oli saattamassa Italian antautuvaa laivastoa sekä suojaamassa Salernon maihinnousua.


title: HMS Faulknor

text: "HMS Faulknor" palveli lokakuusta marraskuuhun 1943 Dodekaneesien saaristossa Aigeian merellä. Kevyet ristelijät "HMS Penelope" ja "HMS Sirius" sekä hävittäjät "HMS Faulknor" ja "HMS Fury" hyökkäsivät 7. lokakuuta 1943 Astipalean pohjoispuolella Saksan laivaston saattueen, jossa oli sukellusveneiden emälaiva UJ-2111 (ex-Tramaglio), rahtialus "Olympus" ja 7 MFP lautta, kimppuun. Saattue upotettiin lukuun ottamatta yhtä MFP lauttaa. Paluumatkalla kotisatamaan Saksan ilmvoimat hyökkäsi toistuvasti osastoa vastaan. Alus palasi Englantiin osallistuakseen kesäkuussa 1944 Normandian maihinnousuun.


title: HMS Faulknor

text: Vuoden 1945 alussa keskilaivassa ollut 4,7 tuuman tykkitorni korvattiin neliputkisella 2 naulan ilmatorjuntatykillä ja kaksiputkiset motorisoidut 20 millimetrin ilmatorjuntatykit asennettiin sillan sivuille.


title: HMS Faulknor

text: Sodan jälkeen "HMS Faulknor" myytiin romutettavaksi 22. tammikuuta 1946. Alus romutettiin huhtikuussa Milford Havenissa.


title: Axis Powers Hetalia

text: Axis Powers Hetalia () on Himaruya Hidekazin luoma manga, josta on tehty myös anime. Sarja on antropomorfistisin moehahmoin kerrottua komediaa, jossa jokaista maata edustaa stereotyyppi. Tapahtumat sijoittuvat enimmäkseen maailmansotien aikakauteen. Maiden historialliset ja poliittiset suhteet kuvataan sosiaalisena ja romanttisena kanssakäymisenä hahmojen välillä.


title: Axis Powers Hetalia

text: ”Hetalia” on tekaistu sanaleikki, jossa yhdistyvät japanin kielen sanat ”Itaria” (Italia) ja ”hetare” (hyödytön). Hetalia siis tarkoittaa ”hyödytöntä Italiaa” viitaten Italian armeijan heikkoon menestykseen maailmansodissa. Italia on myös sarjan päähahmo. Tähän mennessä sarjassa on esitelty yli 50 maata.


title: Axis Powers Hetalia

text: Himaruya loi Hetalian alun perin Internet-sarjakuvaksi vuonna 2003. Alkuperäistä sarjaa julkaistiin mangakirjana kuusi numeroa. Vuodesta 2014 lähtien ilmestynyttä "Hetalia World Stars" -sarjaa on julkaistu tähän mennessä 4 numeroa (2017). Animea alettiin esittää Internetissä tammikuussa 2009. Lisäksi sarjasta on julkaistu Drama-CD:itä ja elokuva.


title: Axis Powers Hetalia

text: Alkuperäinen Axis Powers Hetalia -internetmanga alkoi 19. kesäkuuta 2003 ja jatkuu edelleen Himaruya Hidekazin "Kitayume"-verkkosivulla. Tähän mennessä internetmangan päätarinaa on ilmestynyt viisi lukua ja bonus-tarina nimeltä Chibitalia, joka kertoo Italian lapsuudesta. Lisäksi mangassa on monia sivutarinoita. Chibitaliaa lukuun ottamatta päätarina sijoittuu maailmansotien aikakauteen. Sivutarinoissa kerrotaan myös muista aikakausista.


title: Axis Powers Hetalia

text: Axis Powers Hetalia -internetmangasta on tehty myös tankobon-versio, jota alettiin julkaista vuonna 2008. Ensimmäinen osa julkaistiin 17. maaliskuuta 2008 ja toinen 10. joulukuuta 2008. Kolmas osa ilmestyi 20. toukokuuta 2010. Neljäs osa ilmestyi 30. kesäkuuta 2011. Viides osa julkaistiin 30. heinäkuuta 2012. Kuudes osa julkaistiin 31. lokakuuta 2013. Tankobon-versiossa tarinoita on jonkin verran muutettu ja osa niistä on piirretty uudestaan parempilaatuisiksi. Mangassa on mukana myös uusia tarinoita, joita Internetissä ei ole aikaisemmin ollut.


title: Axis Powers Hetalia

text: Mangaa julkaisi japaniksi Gentosha Comics vuosina 2011-2013. Vuodesta 2011 lähtien Hetalia ilmestyi kuukausittain julkaistavassa "Comic Birz" -lehdessä. Vuodesta 2014 lähtien Hetalia on ilmestynyt "Shueishan" "Shounen Jump +" -lehdessä nimellä "Hetalia World Stars". Hetaliaa on lisäksi julkaistu myös monella muulla kielellä, mutta suomeksi sitä ei ole käännetty. Englanniksi sitä julkaisi alkujaan Tokyopop vuosina 2010–2011, ja Tokyopopin konkurssin jälkeen julkaisua on jatkanut Right Stuf.


title: Axis Powers Hetalia

text: Axis Powers Hetalia -animen neljä ensimmäistä kautta on ohjannut Bob Shirohata. Jaksojen pituus on 5 minuuttia. Se seuraa enimmäkseen mangan tankobon-versiota, joten siinä on eroavaisuuksia alkuperäiseen Internet-sarjakuvaan. Anime alkoi 24. tammikuuta 2009. Alun perin se suunniteltiin vain 26 jakson mittaiseksi, mutta 15. huhtikuuta 2009 ilmoitettiin, että siitä tehtäisiin toinenkin 26 jakson pituinen kausi. Toinen kausi alkoi 24. kesäkuuta. 10. joulukuuta 2009 ilmoitettiin vielä kolmannestakin kaudesta. 7. maaliskuuta kerrottiin, että kolmannen kauden nimi tulisi olemaan "Hetalia World Series", jossa otetaan huomioon enemmän niitäkin maita, jotka eivät osallistuneet maailmansotiin. Kolmas kausi alkoi 26. maaliskuuta 2010 ja päättyi 3. syyskuuta 2010. Neljäs kausi esitettiin heti kolmannen jälkeen 10. syyskuuta 2010 – 21. helmikuuta 2011. Sarjan viides kausi on nimeltään "Hetalia the Beautiful World" ja sen on ohjannut Hiroshi Watanabe. Kausi esitettiin 25. tammikuuta – 21. kesäkuuta 2013. Kuudes kausi nimeltään "Hetalia: The World Twinkle" alkoi heinäkuussa 2015.


title: Axis Powers Hetalia

text: Animea piti alun perin esittää japanilaisella Kids Station -kanavalla. Suunnitelmat kuitenkin peruttiin sarjan herätettyä paljon kohua Koreassa. Monet korealaiset protestoijat väittivät, että Korean personifikaatio loukkasi korealaisia. Kids Station ilmoitti, ettei Korean hahmo esiinny animessa, eikä se ollut tietoinen Koreassa esitetystä kritiikistä. Se perui sarjan esittämisen "erinäisiin syihin" vedoten. Päätös ei kuitenkaan vaikuttanut sarjan näyttämiseen Internetissä ja kännyköissä.


title: Axis Powers Hetalia

text: Hetalia-elokuva ilmestyi Japanissa teattereihin 5. kesäkuuta 2010. Se on nimeltään "Ginmaku Hetalia - Axis Powers Paint it, White (Shiroku Nure!)". Elokuvan on ohjannut Bob Shirohata. Elokuvassa Pict-nimiset avaruusoliot hyökkäävät Maahan ja aiheuttavat outoja tapahtumia ympäri maailmaa. Valtiot yrittävät päästä uhasta eroon ja pelastaa ihmiset sukupuutolta.


title: Axis Powers Hetalia

text: Elokuvassa esiintyvät kaikki päähahmot ja heidän lisäkseen sivuhahmoja kuten Liechtenstein, Sveitsi, Preussi, Suomi, Sealand, Unkari, Itävalta, Romano, Valko-Venäjä, Ukraina, Kreikka, Puola, Kanada ja Kuuba. Islanti tekee elokuvassa ensiesiintymisensä.


title: Axis Powers Hetalia

text: Pohjois-Italia (イタリア （イタリア＝ヴェネチアーノ), "Itaria Venechiaano", Italia Veneziano)


title: Axis Powers Hetalia

text: Saksa (ドイツ, "Doitsu")


title: Axis Powers Hetalia

text: Japani (日本, "Nihon")


title: Axis Powers Hetalia

text: Amerikka (アメリカ, "Amerika")


title: Axis Powers Hetalia

text: Englanti (イギリス, "Igirisu")


title: Axis Powers Hetalia

text: Ranska　（フランス, "Furansu", France）


title: Axis Powers Hetalia

text: Kiina　(中国, "Chūgoku"）


title: Axis Powers Hetalia

text: Venäjä　(ロシア, "Roshia", Russia/Rossija)


title: Axis Powers Hetalia

text: Itävalta (オーストリア, "Oosutoria", Austria)


title: Axis Powers Hetalia

text: Unkari (ハンガリー,　"Hangarii", Hungary)


title: Axis Powers Hetalia

text: Preussi (プロイセン, "Puroisen", Preußen)


title: Axis Powers Hetalia

text: Sveitsi (スイス, "Suisu", Swiss)


title: Axis Powers Hetalia

text: Liechtenstein (リヒテンシュタイン, "Rihitenshutain", Liechtenstein)


title: Axis Powers Hetalia

text: Puola (ポーランド, "Poorando", Poland)


title: Axis Powers Hetalia

text: Etelä-Italia (南イタリア　（イタリア＝ロマーノ）, "Minami Itaria (Itaria Romaano)", Italia Romano)


title: Axis Powers Hetalia

text: Espanja (スペイン, "Supein", Spain)


title: Axis Powers Hetalia

text: Kreikka (ギリシャ, "Girisha", Greece)


title: Axis Powers Hetalia

text: Valko-Venäjä (ベラルーシ, "Beraruushi", Belarus)


title: Axis Powers Hetalia

text: Ukraina (ウクライナ, "Ukuraina", Ukraine)


title: Axis Powers Hetalia

text: Liettua (リトアニア, "Ritoania", Lithuania)


title: Axis Powers Hetalia

text: Latvia (ラトビア, "Ratobia", Latvia)


title: Axis Powers Hetalia

text: Viro (エストニア, "Esutonia", Estonia)


title: Axis Powers Hetalia

text: Suomi (フィンランド, "Finrando", Finland)


title: Axis Powers Hetalia

text: Ruotsi (スウェーデン, "Suweeden", Sweden)


title: Axis Powers Hetalia

text: Tanska (デンマーク, "Denmaaku", Denmark)


title: Axis Powers Hetalia

text: Norja (ノルウェー, "Noruwee", Norway)


title: Axis Powers Hetalia

text: Islanti (アイスランド, "Aisurando", Iceland)


title: Axis Powers Hetalia

text: Kanada (カナダ, "Kanada")


title: Axis Powers Hetalia

text: Sealand (シーランド, "Shiirando", Sealand)


title: Axis Powers Hetalia

text: Turkki (トルコ, "Toruko", Turk)


title: Axis Powers Hetalia

text: Korea (韓国, "Kankoku")


title: Axis Powers Hetalia

text: Rooma (ローマ爺ちゃん, "Rooma jii-chan")


title: Axis Powers Hetalia

text: Pyhä saksalais-roomalainen keisarikunta (神聖ローマ, "Shinsei Rooma")


title: Terminal Choice

text: Terminal Choice on vuonna 1993 perustettu saksalainen industrial metal -yhtye. Yhtye esittää musiikkinsa englanniksi ja saksaksi.


title: Mutavaris

text: Mutavaris ("Corcorax melanorhamphos") on Australian itäosissa elävä mutavariksiin kuuluva varpuslintu. Sillä ei ole läheisiä sukulaislajeja. Cornwallissa elävät alppivarispopulaatiot ovat mahdollisesti mutavariksen lähimmät sukulaiset .


title: Mutavaris

text: Mutavaris on kookas varpuslintu. Se on kooltaan 43–47 cm. Mutavaris on lähes kokonaan musta lintu. Ainoastaan punaiset silmät ja lennossa näkyvä valkoinen siipilaikku ovat eri väriset. Musta nokka on hieman alaspäin kaareva. Sukupuolet muistuttavat toisiaan ulkonäöltään. Nuoret linnut ovat väritykseltään aikuisia mutavariksia vaaleampia ja silmän väri on ruskea ja muuttuu oranssin kautta punaiseksi.


title: Mutavaris

text: Mutavariksia tavataan Australiassa. Lajin levinneisyys ulottuu lähes koko Kaakkois- ja Itä-Australian alueella rannikolta sisämaahan lukuun ottamatta Queenslandin osavaltion pohjoisosia. Mutavariksen elinympäristöä ovat avoimet metsät ja muut metsämaat. Ne elävät erityisesti kosteilla alueilla, joissa on paljon maatuvaa lehtiainesta ravinnonetsintään ja mutaa pesänrakennusta varten.


title: Mutavaris

text: Mutavarikset ruokailevat yleensä ryhmissä, joihin kuuluu suurimmillaan kymmenen lintua. Laji syö hyönteisiä ja siemeniä lehtiaineksen ja ruohikon joukosta. Mutavariksilla on laajat, jopa tuhannen hehtaarin kokoiset, ruuanhankintareviirit.


title: Mutavaris

text: Mutavaris tulee sukukypsäksi neljän vuoden iässä. Mutavarikset pesivät löyhissä ryhmissä, joissa on yleensä vain yksi pesivä pari. Muut ryhmän jäsenet ovat yleensä parin aikaisempia jälkeläisiä, jotka eivät vielä ole sukukypsiä. Pesä on suuri ja kuppimainen ja rakennetaan mudasta tai karjan tai emun lannasta. Kuivina aikoina pesän rakentamiseen voi mennä parikin kuukautta. Naaras munii yleensä kolmesta viiteen suurta, kermanvalkeaa ja ruskea pilkullista munaa, mutta jopa kymmen munan pesiä on löydetty. Munia haudotaan noin kolme viikkoa ja poikaset poistuvat pesästään lentokyvyttöminä noin kuukauden kuluttua kuoriutumisestaan. Nuoret linnut auttavat pesän ja rakentamisessa poikasten ruokkimisessa. Kuitenkin nuoret linnut voivat syödä itse poikasille tuomansa hyönteiset, jos paikalla ei ole muita aikuisia lintuja.


title: Simonas Krėpšta

text: Simonas Krėpšta (s. 17. tammikuuta 1984 Kaunas) on liettualainen suunnistaja. Seuratasolla hän edustaa ruotsalaista IFK Moras OK:ta.


title: Simonas Krėpšta

text: Nuorten MM-kilpailuissa Gdańskissa 2004 Krėpšta voitti pronssia pitkältä matkalta ja keskimatkalta. Aikuisten MM-kilpailuihin hän on osallistunut vuosina 2003–2008. Hänen paras henkilökohtainen sijoituksensa on keskimatkan seitsemäs sija, jonka hän on saavuttanut Aichin MM-kilpailuissa 2005 ja Århusin MM-kilpailuissa 2006. Viestissä hän sijoittui kuudenneksi Västeråsissa 2004 ja Aichissa 2005.


title: Simonas Krėpšta

text: Krėpšta voitti O-Ringenin rastiviikon Mohedissa vuonna 2006.


title: Riitta Kalliorinne

text: Riitta Kalliorinne (s. 29. elokuuta 1959 Vihti) on Jouluradion perustaja ja brand manager. Aiemmin hän on ollut radiotoimittaja ja -juontaja YLE:ssä mm. Ylen aikainen sekä kaupallisilla radiokanavilla mm. Radio West ja Radio Ykkönen.


title: Riitta Kalliorinne

text: Koulutukseltaan Riitta Kalliorinne on lastentarhanopettaja.


title: Melos-dialogi

text: Melos-dialogi ("Meloksen vuoropuhelu") on tunnettu jakso Thukydideen "Peloponnesolaissodan" viidennessä kirjassa (V.84–V.116). Se kuvaa Ateenaa ja Melosta edustavien poliitikkojen välistä keskustelua Meloksen kohtalosta peloponnesolaissodan aikana.


title: Melos-dialogi

text: Kohtaus on klassinen esimerkki poliittisen liberalismin ja realismin yhteentörmäyksestä kansainvälisissä suhteissa, ja sitä lainataan usein keskusteltaessa poliittisesta realismista. Thukydideen teoksessa kohta on erityinen, sillä se on kirjoitettu dialogin muotoon, ei toisiaan vastaan suuntautuneiden puheiden muodossa, kuten Thukydides yleensä kirjoitti.


title: Melos-dialogi

text: Dialogin historiallisena taustana on ateenalaisten peloponnesolaissodan aikana vuonna 416 eaa. suorittama Meloksen saaren valtaus. Melos oli Spartan siirtokunta. Sen asukkaat olivat aina vastustaneet Deloksen meriliiton vaikutusta, ja tekivät myös valtauksen aikana menestyksekästä vastarintaa. Thukydides kertoo, että ateenalaiset ja meloslaiset järjestivät kokouksen, jossa kumpikin osapuoli esitti näkemyksensä valtauksen puolesta ja sitä vastaan. Meloksen taholta kokoukseen osallistuivat valtaapitävät, eikä sitä pidetty Meloksen kansan edessä. Tämä johti siihen, että ateenalaiset saattoivat vihjata meloslaisten neuvosherrojen olevan peloissaan siitä, että kansa saattaisi tukea Ateenan näkemyksiä. Dialogi kuvaa todennäköisesti Thukydideen omia näkemyksiä Meloksen valtauksesta, ennemmin kuin kuvaisi sanatarkasti kokouksessa pidettyjä puheenvuoroja.


title: Melos-dialogi

text: Kohtauksessa ateenalaiset antavat meloslaisille mahdollisuuden valita: saari voi joko osoittaa kunnioitustaan Ateenalle ja selvitä, tai taistella Ateenaa vastaan ja tuhoutua. Meloslaiset vastaavat, että heidän puolueettomuuttaan tulisi kunnioittaa, ja että laki takaa heille oikeuden olla puolueettomia. Ateenalaiset puolestaan katsovat turvallisuutensa vaativan kaikkien saarten alistamista valtansa alle:


title: Melos-dialogi

text: Meloslaiset esittävät myös monia muita vasta-argumentteja, kuten että armeliaisuuden osoittaminen Melosta kohtaan voittaisi Ateenalle enemmän ystäviä; että spartalaiset tulisivat Meloksen avuksi; ja lopuksi, että jumalat tulevat suojelemaan saarta. Ateenalaiset kuitenkin kieltäytyvät keskustelemasta sen enempää vaatimustensa oikeutuksesta kuin meloslaisten esittämistä vastaväitteistäkään. Sen sijaan ateenalaiset tarjoavat vain terävän, yksinkertaisen ja usein lainatun kovaa poliittista realismia edustavan vastauksen:


title: Melos-dialogi

text: Lisäksi ateenalaiset vihjaavat, että myös spartalaiset tuntevat tämän periaatteen, eivätkä näin auta heikkoja meloslaisia, mikäli se on Spartan etujen vastaista.


title: Melos-dialogi

text: Lopulta meloslaiset kieltäytyvät antautumasta ja vastaavat, että vaikka he ovatkin valmistautuneita taistelemaan, he olisivat mieluummin Ateenan ystäviä eivätkä kenenkään vihollisia. Ateenalaiset saartavat Meloksen välittömästi, ja vaikka meloslaiset pitävät puoliaan jonkin aikaa, saaren vastarinta kukistetaan lopulta monestakin syystä: sitä edesauttavat Ateenan saamat täydennykset, (oikein ennustettu) Spartan tuen puuttuminen sekä Meloksella tapahtuva maanpetos. Ateenalaiset surmaavat kaikki saaren aikuiset miehet, myyvät naiset ja lapset orjiksi ja tekevät saaresta Ateenan siirtokunnan.


title: Pikkumerimetso

text: Pikkumerimetso ("Microcarbo pygmaeus") on pieni merimetsolaji, joka saalistaa pieniä kaloja sukeltamalla.


title: Pikkumerimetso

text: Linnun pituus on 45–55 senttimetriä ja siivenkärkien väli 75–90 cm. Se on muita merimetsoja huomattavasti pienikokoisempi. Sen pyrstö on pitkä, nokka paksu ja lyhyt. Sen kaula on lyhyt ja paksu, mutta uidessa se voi olla venytettynä pitkäksi. Linnun väritys on mustahko, tummanvihreän- ja ruskeankiiltoinen.


title: Pikkumerimetso

text: Vanhalla linnulla on pesimäpuvussaan valkoisia täpliä päässä, kaulassa ja alapuolella, kun vanhalta pesimättömältä linnulta ne puuttuvat ja tilalla on vaalea kurkku, vaaleampi rinta ja ruskeansävyisempi yleisväritys.


title: Pikkumerimetso

text: Nuoren linnun höyhenpuku on kiillottomampi ja himmeämpi, sekä rinnassa ja päässä on heikkoa juovitusta.


title: Pikkumerimetso

text: Pikkumerimetso yhdyskunnasta kuuluu kurnuttavia, röhkiviä ääniä.


title: Pikkumerimetso

text: Lajin pesimäalueesta 75–94 % sijaitsee Euroopassa ja sen populaation kooksi on arvioitu 28 000–39 000 paria. Sen tärkeimmät populaatiot ovat Euroopassa Romanian 11 500–14 000 paria ja Aasiassa Azerbaidžanin 8 000–12 000 paria. Kyseisten populaatioiden koot ovat pysyneet vakaina tai nousseet.


title: Pikkumerimetso

text: Pikkumerimetso pesii Kaakkois-Euroopassa, Azerbaidžanissa, Venäjällä, Iranissa, Kazakstanissa, Tadžikistanissa, Turkmenistanissa ja Uzbekistanissa. Talvet se viettää lähinnä Balkanilla, Turkissa, Kyproksella, Irakissa, Iranissa, Azerbaidžanissa, Israelissa, Romaniassa ja Syyriassa.


title: Pikkumerimetso

text: Laji on hävinnyt Algeriasta ja Jordaniasta.


title: Pikkumerimetso

text: Pikkumerimetso pesii huhti–heinäkuussa yhdykunnissa suistoalueilla ja rehevillä järvillä. Se rakentaa pesänsä oksista ja heinistä matalalle puuhun tai ruovikkoon, joskus myös haikarakoloniaan. Se jättää pesimäalueensa elokuussa ja palaa sinne maalis-huhtikuussa. Laji liikkuu vain vähän sen esiintymisalueilta. Se ruokailee yksin tai pienissä ryhmissä ympäri vuoden. Vedessä olon jälkeen kuivattelee siipiään auki levitettyinä.


title: Pikkumerimetso

text:
Pikkumerimetso asuu alavilla mailla makeanveden alueilla, joissa on paljon kalaa ravinnoksi ja rehevää rantaa, jossa kasvaa pensaita, puita ja tiheää ruovikkoa, kuten esimerkiksi juoluailla, suistoissa, järvissä, tulvaniityillä ja luhdilla. Pikkumerimetsoa esiintyy talvisin myös murto- ja suolavesi kosteikoilla.
Suojelutoimenpiteet Kaakkois-Euroopassa ovat parantaneet linnun asemaa, joskin sen talvehtimisalueita tuhoutuu ja sitä vainotaan siellä. Sen uhkia ovat: elinympäristöjen muutos; kosteikkojen kuivatus maataloudenkäyttöön ja ihmisen toiminnasta johtuvat hydrologiset muutokset; vesiviljelyteollisuuden aiheuttama vainoaminen; vapaa-ajan metsästäminen ja metsästäminen kaupallisiin tarkoituksiin, kuten myyminen ruoaksi Iranissa.


title: Spider Webb

text: Travis "Spider" Webb (8. lokakuuta 1910 – 27. tammikuuta 1990) oli yhdysvaltalainen Indianapolis 500 -kuljettaja. Hän osallistui kuuteen Indianapolis 500 -kilpailuun kausina 1948–1950 ja 1952–1954. Hän keskeytti jokaisessa kilpailussaan, eikä saavuttanut pisteitä. Hän oli parhaimmillaan 19:s vuoden 1953 kilpailussa, jossa hän ajoi 166 kierrosta ennen keskeyttämistään.


title: Spider Webb

text: Webb valittiin vuoden 1997 National Sprint car Hall of Fameen.


title: Saksan 3. panssarikrenatööridivisioona

text: Saksan 3. panssarikrenatööridivisioona () oli Saksan armeijan divisioona toisen maailmansodan aikana.


title: Saksan 3. panssarikrenatööridivisioona

text: Wehrkreis III perusti 386. motorisoidun jalkaväkidivisioonan 25. marraskuuta 1942 Lounais-Ranskassa. Siihen kuuluivat 386. reservipanssaripataljoona, 149. ja 153. motorisoidut rykmentit, 386. kenttätykistörykmentti, 386. moottoripyöräpataljoona, 386. pioneeripataljoona, 386. viestipataljoona ja 386. divisioonan huolto-osat. Sen kotipaikkana oli Frankfurt an der Oder.


title: Saksan 3. panssarikrenatööridivisioona

text: Se nimettiin 1. maaliskuuta 1943 3. motorisoiduksi jalkaväkidivisioonaksi Stalingradissa tuhoutuneen saman nimisen yhtymän mukaan. Samalla sen joukko-yksiköt nimettiin uudelleen ja esimerkiksi 386. moottoripyöräpataljoonasta tuli 53. panssaritiedustelupataljoona, joka nimettiin 19. huhtikuuta edelleen 103. panssaritiedustelupataljoonaksi. Siinä oli runsaasti vanhan Stalingradissa antautuneen divisioonan veteraaneja, jotka olivat palanneet palvelukseen sairaaloista toivuttuaan vammoistaan. Divisioonan vahvuuteen kuuluneessa 103. panssaripataljoonassa oli 42 kappaletta StuG-rynnäkkötykkiä sekä kuusi panssarivaunua. Se nimettiin 23. kesäkuuta 3. panssarikrenatööridivisioonaksi saman aikaisesti muiden motorisoitujen divisioonien kanssa.


title: Saksan 3. panssarikrenatööridivisioona

text: Divisioona siirrettiin kesäkuussa Italiaan, jossa se osallistui syyskuussa Salernon maihinnousun torjuntaan. Se osallistui taisteluihin Monte Cassinossa, Bernhard-linjalla sekä Anziossa tammikuussa 1944 ennen vetäytymistä Roomaan touko-kesäkuussa. Divisioona vetäytyi kesäkuun lopulla Firenzeen, josta se siirrettiin länsirintamalle elokuussa. Se osallistui länsirintamalla ensimmäisen kerran taisteluihin Pariisin kaakkoispuolella. Divisioona osallistui vetäytymiseen Ranskasta, Nancyn evakuointiin ja se ryhmittyi syyskuussa puolustukseen lähellä Metziä suojatakseen Saarin teollisuusaluetta.


title: Saksan 3. panssarikrenatööridivisioona

text:
Kaksi kuukautta myöhemmin divisioona täydennettiin, jonka jälkeen sen vahvuus oli 12000 miestä, 31 75 millimetrin panssarintorjuntatykkiä ja 38 kenttätykkiä. Marraskuussa divisioona lähetettiin Aacheniin, jota puolustaessaan se kärsi merkittäviä tappioita. Se vedettiin lepoon ja täydennettäväksi Saksaan ennen
osallistumistaan Ardennien taisteluun joulukuusta 1944. Divisioona osallistui Eifelin alueen hallinnasta käytyihin taisteluihin tammikuussa 1945 ja Kölnin alueesta käytyihin taisteluihin maaliskuussa. Se kuitenkin epäonnistui Yhdysvaltain Remagenin sillanpään tuhoamisessa. Divisioona joutui huhtikuussa saarroksiin Ruhrin alueella ja se antautui amerikkalaisille 16. huhtikuuta 1945.


title: Saksan 3. panssarikrenatööridivisioona

text: Divisioonankomentajina olivat:


title: Josh Ballard

text: Joshua Michael Ballard (s. 6. marraskuuta 1979) on yhdysvaltalainen popmuusikko, joka on ollut Until June -yhtyeen laulaja-pianistina vuodesta 2005 lähtien. Hänen veljensä Dan Ballard soittaa samassa yhtyeessä kitaraa.


title: Wayne Weiler

text: Wayne Weiler (9. joulukuuta 1934 Phoenix, Arizona – 13. lokakuuta 2005 Phoenix, Arizona) oli yhdysvaltalainen moottoriurheilija. Hän osallistui Indianapolis 500 -kilpailuun kaksi kertaa vuosina 1960–61. Hän keskeytti molemmissa, eikä saavuttanut pisteitä. Hän oli 24. vuoden 1960 kilpailussa ja 15. seuraavana vuonna. Weiler kilpaili myös USAC mestaruussarjassa vuosina 1958–61 ollen parhaimmillaan kolmas Phoenixissa vuonna 1960. Hänet lasketaan F1-kuljettajaksi koska Indianapolis 500 kilpailu oli osa F1-sarjaa vuosina 1950–60.


title: Wayne Johnsen

text: Wayne Johnsen (s. 7. heinäkuuta 1977 Lyndhurst, New Jersey) on yhdysvaltalainen ammattilaisnyrkkeilijä. Hän oli yksi Contenderin kolmannen tuotantokauden nyrkkeilijöistä. Jaidon Codrington tyrmäsi hänet seitsemännessä ottelussa reilu minuutti sen alkamisen jälkeen.


title: HMS Firedrake (H79)

text: HMS Firedrake (viirinumero H79) oli Britannian Kuninkaallisen laivaston F-luokan hävittäjä, joka palveli toisessa maailmansodassa. Aluksen runko oli toimitettu alihankintana Vickers-Armstrongilta Walkerin telakalta.


title: HMS Firedrake (H79)

text: "HMS Firedrake" liitettiin palvelukseen otettaessa F-luokan hävittäjistä muodostettuun Kotilaivaston 6. Hävittäjälaivueeseen, joka numeroitiin uudelleen toukokuussa 1939 8. Hävittäjälaivueeksi.


title: HMS Firedrake (H79)

text: "HMS Firedrake" upotti 14. syyskuuta 1939 yhdessä sisaralustensa "HMS Faulknorin" ja "HMS Foxhoundin" kanssa Saksan laivaston sukellusveneen "U-39" Irlannista luoteeseen.


title: HMS Firedrake (H79)

text: Alus osallistui 1940 laivueen mukana Norjan taisteluihin, minkä jälkeen se siirrettiin elokuussa muun laivueen mukana osaksi Force H:ta Gibraltarilla. Se vaurioitui heinäkuussa 1941 pahoin ilmapommituksessa taistelussa, missä sen sisaralus "HMS Fearless" upposi. "HMS Firedrake" hinattiin takaisin Gibraltarille.


title: HMS Firedrake (H79)

text: Vauriot korjattiin Bostonissa Yhdysvalloissa, mistä se palasi palvelukseen alkuvuodesta 1942.


title: HMS Firedrake (H79)

text: Alus upotti yhdessä "HMS Wrestlerin" ja kahden Royal Air Forcen 202 laivueen London lentoveneen kanssa Italian laivaston sukellusveneen "Durbon" Gibraltarilta itään.


title: HMS Firedrake (H79)

text: "HMS Firedrake" toimi alkuvuodesta 1942 Keskisen Atlantin Saattajayksikön ryhmä B-7:n ()laivueenjohtajana. Ryhmä suojasi saattueita HX-186, ON-94, HX-192, ON-106, SC-91, ON-117, SC-103, ON-142 ja HX-216 ennen kuin "HMS Firedrake" joutui suojatessaan saattuetta ON-153 Saksan laivaston sukellusveneen "U-211" torpedoimaksi 17. joulukuuta 1942. Aluksen upottua korvetti "HMS Sunflower" poimi merestä 27 henkiin jäänyttä.


title: Pistetaulukko Eurovision laulukilpailussa 2009

text:
Tämä on pistetaulukko Eurovision laulukilpailussa 2009.
Automaattisista finalisteista Saksa ja Iso-Britannia äänestivät tässä semifinaalissa. Myös Espanjan oli alun perin tarkoitus äänestää tässä semifinaalissa, mutta se päättikin äänestää toisessa. Finaaliin puhelinäänestyksellä selvinneet maat on merkitty vaaleanvihreällä, tuomariäänillä päässyt tummanvihreällä. Semifinaalien täydelliset tulokset julkistettiin ainoastaan puhelinäänestyksen, ei lainkaan raatien äänestyksen osalta.


text: Ensimmäisen semifinaalin äänestyksessä ei ilmennyt ongelmia yhdelläkään maalla.


text: Automaattisista finalisteista Ranska, Espanja ja Venäjä äänestivät tässä semifinaalissa. Finaaliin puhelinäänestyksellä selvinneet maat on merkitty vaaleanvihreällä, tuomariäänillä päässyt tummanvihreällä.


text: Toisessa semifinaalissa Espanjalla ja Albanialla ilmeni äänestyksessä ongelmia, minkä takia näiden maiden pisteet laskettiin pelkästään raatiäänien mukaan. Espanjalla tämä johtui siitä, että toinen semifinaali lähetettiin Espanjassa tunnin myöhässä.


text: Tummanvihreällä on merkitty kilpailun voittaja Norja. Se on myös lihavoitu, koska Norja pääsi automaattisesti seuraavan vuoden finaaliin kisan isäntämaana. Euroviisujen neljä suurinta rahoittajamaata on merkitty vaaleanvihreällä sekä järjestäjämaa Venäjä keltaisella.


text: EBU julkaisi 31. heinäkuuta 2009 eritellyt puhelin- ja raatiäänet. Ne ovat tämän taulukon alla. Finaalissa Unkarissa ilmeni teknisiä vikoja varsinaisessa puhelinäänestyksessä, mutta tekstiviestillä pystyttiin äänestämään, minkä takia vain tekstiviestiäänet sulautettiin Unkarissa raadin ääniin. Norjassa ilmeni myös teknisiä vikoja sekä puhelin- että tekstiviestiäänestyksessä, joten sen takia Norjassa pisteet laskettiin ainoastaan tuomariston äänten perusteella. Samasta syystä johtuu Norjan puuttuminen "Kunkin maan eriytetyt tulokset ja yhteistulokset finaalissa" -osiosta sekä se, että Norja antoi omat pisteensä viimeisenä. Norja oli arvottu alun perin ilmoittamaan pisteensä 17:ntenä, Sveitsin ja Bulgarian välissä.


text: Jokaisessa osallistuneessa maassa laskettiin sen kullekin muulle maalle antamat puhelinääni- ja raatipisteet yhteen. Yhteistuloksissa eniten pisteitä saanut sai näin täydet 12 pistettä, toiseksi eniten saanut 10 ja loput kahdeksan parasta 8-1 pistettä. Jos kaksi tai useampia maita sai joltakin maalta yhtä paljon yhteen laskettuja pisteitä, niin silloin eniten "puhelinäänestyspisteitä" saanut maa sai näistä maista eniten lopullisia pisteitä.


title: Luca Vitali

text: Luca Vitali (s. 9. toukokuuta 1986 San Giorgio di Piano) on italialainen koripalloilija.


title: Luca Vitali

text: Vitali aloitti pelaamisen Virtus Bolognan juniorijoukkueissa. Hän nousi edustusjoukkueeseen kaudeksi 2002–2003. Vuonna 2003 Vitali siirtyi Progresso Castelmaggioreen, joka pelasi LegADuessa. Samalla hän pelasi muutaman pelin Andrea Costa Imolassa. Joulukuussa 2003 Vitali siirtyi Montepaschi Sienaan, jossa hän pelasi loppukauden. Kauden jälkeen hän siirtyi Sutor Basket Montegranaroon ja pelasi joukkueessa neljä kautta. Vuonna 2008 Vitali teki Olimpia Milanon kanssa kolmen vuoden sopimuksen. Hän pelasi parhaan Euroliiga-pelinsä tammikuussa Panionisia vastaan tehtyään 32 pistettä. Vuonna 2009 Vitali teki Lottomatica Roman kanssa nelivuotisen sopimuksen.


title: HMS Foxhound (H69)

text: HMS Foxhound (viirinumero H69) oli Britannian Kuninkaallisen laivaston F-luokan hävittäjä, joka palveli toisessa maailmansodassa. Alus siirrettiin 1944 Kanadan laivastolle ja se nimettiin HMCS "Qu'Appelleksi" (H69).


title: HMS Foxhound (H69)

text: Alus tilattiin John Brown and Companylta Clydebankista osana vuoden 1932 laivasto-ohjelmaa. Aluksen valmistuskustannukset olivat 247234 puntaa ilman Amiraliteetin toimittamia ase- ja viestijärjestelmiä.


title: HMS Foxhound (H69)

text: "HMS Foxhound" liitettiin palvelukseen otettaessa F-luokan hävittäjistä muodostettuun Kotilaivaston 6. Hävittäjälaivueeseen, joka numeroitiin uudelleen toukokuussa 1939 8. Hävittäjälaivueeksi. Alus partioi marraskuusta 1936 tammikuuhun 1937 Vigon ja Corunnan edustalla, jonka jälkeen se siirrettiin 16. tammikuuta Sheernessin telakalle.


title: HMS Foxhound (H69)

text: "HMS Foxhound" palasi 13. helmikuuta telakalta, minkä jälkeen se aloitti partioinnin Gibraltarilta sekä toukokuusta alkaen Biskajanlahden satamien valvonnan kesäkuulle saakka. Alus palasi Biskajanlahdelle elokuusta lokakuuhun, jonka jälkeen se siirrettiin 27. lokakuuta Chathamin telakalle.


title: HMS Foxhound (H69)

text: "HMS Foxhound" palasi 30. joulukuuta telakalta, minkä jälkeen se aloitti partioinnin Gibraltarin ja Oranin välillä. Alus palasi maaliskuussa 1938 kotivesille.


title: HMS Foxhound (H69)

text: "HMS Foxhound" kolaroi 22. syyskuuta matkalla Rosythistä Invergordoniin sukellusvene "HMS Seahorsen" kanssa. Alus kärsi vain lieviä vaurioita, mutta se joutui telakalle tarkastettavaksi. Vauriot korjattiin 10. marraskuuta - 12. joulukuuta Sheernessin telakalla.


title: HMS Foxhound (H69)

text: "HMS Foxhound" määrättiin 3. syyskuuta laivueen mukana Kotilaivaston suojueeseen.


title: HMS Foxhound (H69)

text: "HMS Foxhound" upotti 14. syyskuuta 1939 yhdessä sisaralustensa "HMS Faulknorin" ja "HMS Firedraken" kanssa Saksan laivaston sukellusveneen "U-39" syvyyspommein Irlannista luoteeseen (). Alukset pelastivat merestä 43 sukellusveneen miehistönjäsentä.


title: HMS Foxhound (H69)

text: "HMS Foxhound" saattoi 4. tammikuuta 1940 miinaan ajaneen taistelulaiva "HMS Nelsonin" Loch Ewestä Portsmouthiin.


title: HMS Foxhound (H69)

text: "HMS Foxhound" pelasti 11. helmikuuta ruotsalaisen rahtilaivan "Oranian" miehistön Shetlannista lounaaseen.


title: HMS Foxhound (H69)

text: "HMS Foxhound" määrättiin 8. huhtikuuta Kotilaivaston osana tukemaan Norjan taisteluita. Alus otti osaa Narvikiin toiseen taisteluun, jossa se upotti Saksan laivaston hävittäjän "Erich Giesen" yhdessä "HMS Cossackin" kanssa.


title: HMS Foxhound (H69)

text: "HMS Foxhound" määrättiin 1. toukokuuta saattamaan taistelulaiva "HMS Warspite" Gibraltarille. Alus suojasi 8. toukokuuta risteilijöitä "HMS Glasgow" ja "HMS Berwick", näiden kuljettaessa merijalkaväkeä Islantiin, minkä jälkeen se viipyi jonkin aikaa Islannissa levossa.


title: HMS Foxhound (H69)

text: "HMS Foxhound" oli 5. kesäkuuta osana taisteluristeilijöiden "HMS Renownin" ja "HMS Repulsen" hävittäjäsuojaa, kun ne etsivät kahta ilmoitettua Saksan laivaston alusta Färsaarten ja Islannin väliseltä merialueelta. Etsintä keskeytettiin 8. kesäkuuta ja osasto määrättiin palaamaan Scapa Flowhun, jossa "HMS Foxhound" määrättiin siirtymään laivueen mukana osaksi Force H:ta.


title: HMS Foxhound (H69)

text: "HMS Foxhound" suojasi 2. heinäkuuta yhdessä 8. ja 13. hävittäjälaivueiden mukana lentotukialus "HMS Ark Royalia", taistelulaivoja "HMS Resolutionia" ja "HMS Valiantia" sekä risteilijöitä "HMS Arethusaa" ja "HMS Enterpriseä" matkalla Oranin edustalle, jossa seuraavana päivänä pyrittiin neuvotteluteitse Ranskan laivaston komentaja joko luovuttamaan aluksensa tai tuhoamaan ne. Seuranneessa Ranskan laivaston Oranissa ollut laivasto tuhoutuu lähes kokonaan (operaatio Catapult).


title: HMS Foxhound (H69)

text: "HMS Foxhound" oli 6. heinäkuuta suojaamassa vaurioituneen Ranskan laivaston taistelulaivan "Dunkerquen" lopulliseksi tuhoamiseksi tehtyä operaatiota (operaatio Lever).


title: HMS Foxhound (H69)

text: "HMS Foxhound" suojasi 8.heinäkuuta yhdessä 8. ja 13. Hävittäjälaivueiden kanssa taisteluristeilijä "HMS Hoodia", "HMS Resolutionia", "HMS Valiantia", sekä risteilijöitä "HMS Arethusaa", "HMS Delhiä" ja "HMS Enterpriseä" hyökättäessä Cagliarille Sardiniassa (operaatio MA5). Operaatio kuitenkin peruutettiin, kun alukset joutuivat Majorcan eteläpuolella ilmahyökkäyksen kohteeksi.


title: HMS Foxhound (H69)

text: "HMS Foxhound" oli 31. heinäkuuta operaatiossa Crush suojaamassa Cagliarille suoritettavaa hyökkäystä.


title: HMS Foxhound (H69)

text: "HMS Foxhound" siirrettiin 4. elokuuta kotimaahan yhdessä muiden Force H:n alusten kanssa. Alus sijoitettiin Sheernessin telakalle huollettavaksi, josta se palasi palvelukseen lokakuussa. Se palasi Gibraltarille Force H:hon.


title: HMS Foxhound (H69)

text: "HMS Foxhound" oli 9. marraskuuta osa suojausta hyökättäessä operaatio Crackissä Cagliarille. Alus oli 15. marraskuuta taas osana suojausta hyökättäessä Algherolle suojattaessa Maltalle lentokoneita toimittavaa "HMS Argusta" (operaatio White).


title: HMS Foxhound (H69)

text: "HMS Foxhound" liitettiin 20. marraskuuta Gibraltarilta Länsi-Afrikkaan menevään saattueeseen. Alus joutui 29. marraskuuta jäämään Takoradiin voimanlähteessä ilmenneiden onglemien vuoksi. Se palasi joulukuussa Gibraltarille.


title: HMS Foxhound (H69)

text: "HMS Foxhound" osallistui 7. tammikuuta 1941 operaatio Excessiin suojausosastossa. Alus osallistui 31. tammikuuta osana suojuetta Dirson patoa vastaan tehtyyn hyökkäykseen (operaatio Picket).


title: HMS Foxhound (H69)

text: "HMS Foxhound" lähti 6. helmikuuta Gibraltarilta länteen osana Force H:ta, joka purjehti saattueen HG53 mukana Atlantille. Yöllä osasto aloitti paluumatkan purjehtien Välimerelle. Osasto pommitti 9. helmikuuta Genovan satamaa (operaatio Grog), jolloin neljä alusta upposi ja 18 muuta vaurioitui. Samoin kaupunki vaurioitui. Samanaikaisesti "HMS Ark Royalin" lentokoneet iskivät Livornoon ja La Spezian satamaan. Merellä ollut Italian laivasto pyrki taistelukosketukseen osaston kanssa, mutta huono sää esti yhteenoton. Osasto palasi 11. helmikuuta Gibraltarille.


title: HMS Foxhound (H69)

text: "HMS Foxhound" suojasi 25. maaliskuuta yhdessä "HMS Eclipsen" kanssa saattuetta WS7 Luoteisen reitin alueella (Loch Ewe ?). Hävittäjät erkanivat 28. maaliskuuta saattueesta liittyäkseen Force H:hon Gibraltarilla.


title: HMS Foxhound (H69)

text: "HMS Foxhound" lähti 30. maaliskuuta merelle yhdessä risteilijä "HMS Sheffieldin" sekä 8. Hävittäjälaivueen kanssa pysäyttääkseen Vichyn Ranskan saattueen. Saattuetta ei kohdattu, mutta paluumatkalla osasto joutui Vichyn Ranskan ilmavoimien hyökkäyksen kohteeksi.


title: HMS Foxhound (H69)

text: "HMS Foxhound" määrättiin yhdessä "HMS Duncanin" kanssa suojaamaan saattuetta WS7. Alukset liittyivät 1. huhtikuuta saattueeseen, josta ne irtosivat 4. huhtikuuta saavuttuaan Freetowniin.


title: HMS Foxhound (H69)

text: "HMS Foxhound" etsi 6. huhtikuuta yhdessä muiden Force H:n alusten kanssa ilmoitettuja saksalaisia kaappareita. Alus liittyi yhdessä "HMS Duncanin" ja "HMS Videtten" kanssa seuraavana päivänä uudelleen saattueeseen WS7. Alus pelasti samana päivänä merestä kolme rahtilaiva "Umonan" eloonjäänyttä (). Saksan laivaston sukellusvene "U-124" oli 30. maaliskuuta upottanut heidän aluksensa 90 merimailia Freetownista luoteeseen. Se erosi 9. huhtikuuta saattueesta palatakseen Gibraltarille.


title: HMS Foxhound (H69)

text: "HMS Foxhound" upotti 18. kesäkuuta sisaralustensa kanssa sukellusvene "U-138":n syvyyspommein Cadizista länteen (). Alus pysäytti 23. kesäkuuta 8. laivueen kanssa Saksan laivaston huoltoalus "Alstertorin" (), jonka miehistö upotti aluksensa ennen sen valtausta. Laivue pelasti merestä saksalaisaluksen miehistön ja toimitti sen sotavankeina Gibraltarille.


title: HMS Foxhound (H69)

text: "HMS Foxhound" suojasi 30. kesäkuuta yhdessä "HMS Fearlessin" ja "HMS Legionin" kanssa lentotukialus "HMS Furiousta" ja risteilijä "HMS Hermionea" toimitettaessa lentokonetäydennystä Maltalle operaatiossa Railway II.


title: HMS Foxhound (H69)

text: "HMS Foxhound" osallistui 21. heinäkuuta Maltan huoltosaattueen suojaamiseen. Alus oli 25. heinäkuuta miinanraivaajana osaston saapuessa Maltalle. Se siirrettiin operaation päätyttyä huollettavaksi.


title: HMS Foxhound (H69)

text: "HMS Foxhoundin" ollessa edelleen huollossa se määrättiin Välimeren laivaston 2. Hävittäjälaivueeseen. Alus aloitti marraskuussa huollon jälkeiset koeajot.


title: HMS Foxhound (H69)

text: "HMS Foxhound" liitettiin 9. joulukuuta Clydessä saattueeseen WS14 yhdessä "HMS Gurkhan" ja "HMS Nestorin" kanssa. Alus erkani 13. joulukuuta saattueesta siirtyäkseen laivueeseensa.


title: HMS Foxhound (H69)

text: "HMS Foxhound" oli sukellusveneentorjuntatehtävissä Gibraltarin edustalla varmistaakseen saattue HG76:n turvallisen tulon Gibraltarille. Alus upotti yhdessä "HMS Croomen", " HMS Gurkhan" ja "HMS Nestorin" kanssa sukellusvene "U-127":n (), josta ei löydetty eloonjääneitä.


title: HMS Foxhound (H69)

text: "HMS Foxhound" sisaraluksineen suojasi 30. joulukuuta "HMS Sheffieldiä", kun osasto yritti pysäyttää Vichyn Ranskan saattueen. Osasto joutui paluumatkalla Vichyn Ranskan ilmavoimien hyökkäyksen kohteeksi.


title: HMS Foxhound (H69)

text: Alus liittyi tammikuussa 1942 2. Hävittäjälaivueeseen Aleksandriassa tehtävänään saattueiden suojaaminen. Alus suojasi 16. tammikuuta Aleksandriasta Maltalle matkannutta saattuetta MW8B operaatiossa MF3. Alus suojasi pari seuraavaa kuukautta useita saattueita Port Saidista Maltalle.


title: HMS Foxhound (H69)

text: "HMS Foxhound" siirrettiin huhtikuussa Itäiseen laivastoon ja se matkasi Intian valtamerelle. Alus liittyi toukokuussa laivastoon suojaamaan Intian valtamerellä matkaavia saattueita. Se oli kesäkuusta syyskuuhun Simonstowniin sijoitettuna suojaamassa Etelä-Atlantilla ja Intian valtamerellä matkaavia saattueita.


title: HMS Foxhound (H69)

text: Alus siirrettiin Hyväntoivonniemen ympäristössä lisääntyneen sukellusvenetoiminnan vuoksi Kapkaupunkiin, jossa se palveli loppuvuoden.


title: HMS Foxhound (H69)

text: "HMS Foxhound" jatkoi palvelustaan Kapkaupungissa. Alus liitettiin 24. maaliskuuta 1942 Freetownissa saattueeseen WS27 Hyväntoivonniemen kiertämiseksi. Se erkani saattueesta kaksi päivää myöhemmin Kapkaupungin edustalla. Alus liittyi vielä samana päivänä uudelleen saattueeseen Durbanin edustalla.


title: HMS Foxhound (H69)

text: "HMS Foxhound" erkani 1. huhtikuuta saattueesta sen saavuttua Adeniin. Alus palasi takaisin liittyäkseen saattueeseen WS28, johon se liittyi 11. huhtikuuta saavuttuaan Kapkaupungin edustalla ja erkani 14. huhtikuuta sen saavuttua Durbaniin.


title: HMS Foxhound (H69)

text: "HMS Foxhound" valittiin toukokuussa muutettavaksi pitkänkantamansaattuehävittäjäksi, jolloin sen sukellusveneentorjunta-aseistus oli tarkoitus täydentää. Alus aloitti matkan kotimaahan, mutta se määrättiin kesken paluumatkan Gibraltarille saattueen suojaustehtäviin. Alus liitettiin 25. toukokuuta saattue WS30:een matkalle Freetowniin. Se erkani 29. toukokuuta saattueesta palaten Gibraltarille.


title: HMS Foxhound (H69)

text: Alus pysyi edelleen Gibraltarilla ja se liitettiin 26. kesäkuuta saattueeseen WS31 suojaamaan sen kulkua Freetowniin. Alus erkani 4. heinäkuuta saattueesta käydäkseen täydentämässä varastonsa. Alus palasi 6. heinäkuuta saattueeseen ja se suojasi sen matkan aina Kapkaupunkiin. "HMS Rapid" vapautti 12. heinäkuuta aluksen tehtävästä, jolloin se erkani saattueesta aloittaen itsenäisen paluumatkan Gibraltarille.


title: HMS Foxhound (H69)

text: "HMS Foxhound" siirtyi elokuussa kotimaahan, jossa se siirrettiin Humberin telakalle muutostöitä varten.


title: HMS Foxhound (H69)

text: "HMS Foxhoundin" siirto Kanadan laivastolle hyväksyttiin tammikuussa 1944. Alus poistettiin palveluksesta 8. helmikuuta 1944, jolloin se siirrettiin Kanadan laivastoon, joka otti sen palveluskäyttöön samana päivänä nimellä HMCS "Qu'Appelle". Alus liitettiin osastoon, joka muodostui Kanadan laivaston River-luokan hävittäjistä. Alus poistettiin palveluksesta 27. toukokuuta 1946.


title: HMS Fearless (H67)

text: HMS Fearless (viirinumero H67) oli Britannian Kuninkaallisen laivaston F-luokan hävittäjä, joka palveli toisessa maailmansodassa.


title: HMS Fearless (H67)

text: "HMS Fearless" liitettiin palvelukseen otettaessa F-luokan hävittäjistä muodostettuun Kotilaivaston 6. Hävittäjälaivueeseen, joka numeroitiin uudelleen toukokuussa 1939 8. Hävittäjälaivueeksi.


title: HMS Fearless (H67)

text: "HMS Fearless" poimi 11. syyskuuta 1939 merestä 34 West Hartlepool Steam Navigation Companyn 4869 brt:n rahtialus "Firbyn" uppoamisesta pelastunutta. "Firbyn" oli upottanut Saksan laivaston sukellusvene "U-48" (luutnantti Herbert Schultze) (). Alus upotti 15. huhtikuuta 1940 yhdessä "HMS Brazenin" kanssa sukellusvene "U-49":n lähellä Narvikia ().


title: HMS Fearless (H67)

text: "HMS Fearless" liitettiin 28. kesäkuuta laivasto-osastoa perustettaessa Force H:hon Gibraltarilla, jonka mukana se jo 2. heinäkuuta osallistui Ranskan laivaston tuhoamiseen operaatio Catapultissa. Alus osallistui 6. helmikuuta 1941 Genovan pommitukseen ja 29. maaliskuuta Ranskan laivaston saattueen kaappaukseen operaatio Ration.


title: HMS Fearless (H67)

text: Alus upotti 18. kesäkuuta yhdessä "HMS Faulknorin", "HMS Foresightin" ja "HMS Foxhoundin" kanssa sukellusvene "U-138":n ().


title: HMS Fearless (H67)

text: "HMS Fearlessiin" osui sen suojatessa heinäkuussa 1941 "HMS Ark Royalia" operaatio Substancessa Italian ilmavoimien SM79 torpedokoneesta laukaistu torpedo vasempaan kylkeen, joka aiheutti öljypalon aluksella. "HMS Forester" upotti myöhemmin torpedoimalla aluksen, jolla ei ollut konetehoa eikä sähköjä.


title: Olle Kärner

text: Olle Kärner (s. 24. marraskuuta 1977) on virolainen suunnistaja. Seuratasolla hän edustaa suomalaista Deltaa. Aikaisemmin hän on edustanut Hämeenlinnan Suunnistajia, OK Roslagenia ja Leksands OK:ta.


title: Olle Kärner

text: Avoimissa Pohjoismaiden mestaruuskilpailuissa Notoddenissa 2005 Kärner voitti hopeaa pitkältä matkalta. Otepään EM-kilpailuissa 2006 Kärner voitti pronssia pitkältä matkalta. Samana vuonna Århusin MM-kilpailuissa Kärner sijoittui viidenneksi pitkällä matkalla.


title: Olle Kärner

text: Kärner voitti Jukolan viestin Deltan joukkueessa vuonna 2008.


title: Vernon Forrest

text: Vernon Forrest (12. tammikuuta 1971 Augusta, Georgia – 25. heinäkuuta 2009 Atlanta, Georgia) oli yhdysvaltalainen nyrkkeilijä.


title: Vernon Forrest

text: Forrest voitti urallaan kahden eri painoluokan mestaruusvöitä. Tunnetuimman voittonsa Forrest otti vuonna 2001 voittaessaan kaikin tuomariäänin Shane Mosleyn, vieden samalla välisarjan WBC -liiton mestaruuden.


title: Vernon Forrest

text: Forrest ammuttiin kuoliaaksi 25. heinäkuuta 2009.


title: Elgoog

text: elgooG (Google takaperin kirjoitettuna) on Google-hakukoneen parodinen peilipalvelin, joka vastaa Googlea takaperin kirjoitettuna – sananmukaisesti ”peilattuna”. Sivun loi ryhmä nimeltä All Too Flat. Jotta hakukone palauttaisi haluttuja tuloksia, myös hakusanat on kirjoitettava takaperin.


title: Elgoog

text: Vuonna 2002 elgooG oli laajalti käytössä Kiinassa Googlen ohitustienä. Kiinalaiset ovat käyttäneet elgooG-sivua päästäkseen sivustoille, joille pääsy on Kiinassa estetty.


title: HMS Fury (H76)

text: HMS Fury (viirinumero H76) oli Britannian Kuninkaallisen laivaston F-luokan hävittäjä, joka palveli toisessa maailmansodassa.


title: HMS Fury (H76)

text: Alus tilattiin 17. maaliskuuta 1933 J. Samuel White and Companyltä Cowesista Isle of Wightilta. Sen köli laskettiin 19. toukokuuta ja alus laskettiin vesille 10. syyskuuta 1934. Alus valmistui 18. toukokuuta 1935.


title: HMS Fury (H76)

text: "HMS Fury" liitettiin palvelukseen otettaessa Kotilaivaston 6. Hävittäjälaivueeseen, jonka mukana alus suoritti Espanjan sisällissodassa maihinnousun estämispartiointia Biskajan lahdella ja Välimerellä. Alus kuljetti 11. joulukuuta 1936 Windsorin herttuan Boulogne-sur-Meriin.


title: HMS Fury (H76)

text:
Toisen maailmansodan syttyessä "HMS Fury" oli laivueensa mukana sjoitettu Scapa Flowhon, mistä alus osallistui laivasto-osastojen suojaamiseen sekä sukellusveneidentorjuntapurjehduksiin. "HMS Royal Oakin" upottamisen jälkeen 14. lokakuuta 1939 alus siirrettiin Clydeen yhdessä Kotilaivaston alusten kanssa, kunnes Scapa Flown suojaa saatiin parannettua. Alus suojasi vuoden 1939 lopulla Kanadasta saapuvia saattueita. "HMS Fury" palasi vuoden 1940 alussa Scapa Flowhun.
"HMS Fury" suojasi 17. huhtikuuta Norjassa ilmahyökkäyksessä vaurioitunutta risteilijää "HMS Suffolkia" Scapa Flowhun. Alus suojasi lentotukialuksia "HMS Ark Royal" ja "HMS Glorious" näiden toimittaessa ilmasuojaa Tromssan ympäristön joukoille.


title: HMS Fury (H76)

text: "HMS Fury" siirrettiin 9. toukokuuta yhdessä sisaralustensa "HMS Fortunen" ja "HMS Foresightin" kanssa Noreen taistelemaan Pohjanmerellä olevia Saksan laivaston E-veneitä ja miinalaivoja vastaan. Alus suoritti useita purjehduksia yhdessä risteilijä "HMS Birminghamin" kanssa ja se suojasi E-veneitä vastaan taistellessaan vaurioituneen hävittäjän "HMS Kellyn" paluun Tyneen.


title: HMS Fury (H76)

text: "HMS Fury" siirrettiin heinäkuussa 8. Hävittäjälaivueen mukana Force H:hon Gibraltarille. Elokuussa alus suojasi saattueita Välimerellä ja syyskuussa se otti osaa operaatio Menaceen eli Vapaan Ranskan joukkojen siirtoon Dakariin. Alus taisteli yhdessä Australian laivaston risteilijän HMAS "Australian" ja hävittäjä "HMS Greyhoundin" kanssa Vichyn Ranskan laivaston hävittäjää "L'Audacieuxia" vastaan sytyttäen aluksen tuleen ja pakottaen sen ajamaan rantaan uppoamisen estämiseksi. "HMS Fury" partioi lokakuussa Länsi-Afrikan rannikolla ja se suojasi 9. lokakuuta Vapaan Ranskan joukkojen maihinnousua Kameruniin. Alus palasi marraskuussa Force H:hon.


title: HMS Fury (H76)

text: "HMS Fury" suojasi marraskuussa useita Maltan saattueita, joihin kuului myös operaatio Collarin kaukosuojaustehtävä osana Force H:ta. Alus osallistui Spartiventon taisteluun, jossa se suojasi "HMS Renownia". Alus otti osaa tammikuussa 1942 operaatio Excessiin ja se suojasi 9. helmikuuta Genovan pommitukseen osallistunutta laivasto-osastoa. Alus oli maaliskuussa huollettavana Maltalla.


title: HMS Fury (H76)

text: "HMS Fury" suojasi huhtikuussa "HMS Ark Royalia" tukialuksen siirtäessä lentokoneita Maltalle. Alus oli jälleen toukokuussa suojaamassa saattueita osana Force H:ta, kun siirrettiin panssarivaunuja Pohjois-Afrikassa taistelevalle 8. Armeijalle Egyptiin. Force H määrättiin 24. toukokuuta osallistumaan Saksan laivaston taistelulaivan "Bismarckin" metsästykseen Atlantille. "Bismarckin" upottua "HMS Fury" määrättiin 8. Hävittäjälaivueen mukana etsimään saksalaisia tukilaivoja, joiden tehtävänä oli huoltaa "Bismarckia" merellä. Hävittäjälaivue pysäytti 23. kesäkuuta saksalaisen tukilaiva "Alstertorin", jonka oma miehistö upotti ennen valtausta. Laivue palasi Gibraltarille. "HMS Fury" suojasi saattuetta 21. heinäkuuta operaatio Substancessa ja 24. syyskuuta operaatio Halberdissa.


title: HMS Fury (H76)

text: "HMS Fury" siirrettiin lokakuussa Kotilaivastoon suojaamaan Jäämeren saattueita ja se liitettiin marraskuussa erikoissaattajaosastoon Greenockissa. Alus palasi joulukuussa 8. Hävittäjälaivueeseen suojaamaan saattueita. "HMS Fury" oli tammikuussa 1942 huollettavana Humberin telakalla, missä aluksen ilmatorjunta-aseistusta lisättiin. Alus liittyi 15. helmikuuta laivueeseen Scapa Flowssa, jossa alus valmistautui Jäämeren saattueiden suojaamiseen. "HMS Fury" oli maaliskuussa saattueiden QP6 ja PQ12 kaukosuojausosastossa.


title: HMS Fury (H76)

text: "HMS Fury" oli 23. maaliskuuta suojaamassa saattuetta PQ13 yhdessä risteilijä "HMS Trinidadin" ja hävittäjä "HMS Eclipsen" kanssa. Alus määrättiin 27. maaliskuuta etsimään saattueesta jääneitä, jolloin se ohjasi saattueeseen "SS Haraplionin". Saattue joutui 28. maaliskuuta Saksan laivaston Narvik-luokan hävittäjien kohteeksi, jolloin alus avusti hyökkäyksen torjunnassa. Alus suojasi oman torpedonsa vaurioittamaa "HMS Trinidadia" Kuolan niemimaalle. "HMS Fury" hyökkäsi Saksan laivaston sukellusvenettä "U-378" vastaan ilman tulosta. Alus viipyi Murmanskissa, kunnes se liitettiin 10. huhtikuuta palaavaan saattueeseen QP10. Alus suojasi samalla "HMS Trinidadia" sen palatessa Englantiin. "HMS Trinidad" upposi 15. huhtikuuta useiden ilmapommitusten jälkeen.


title: HMS Fury (H76)

text: "HMS Fury" suojasi seuraavaksi saattueita PQ16, QP12 ja QP17. Alus suoritti tuloksettoman hyökkäyksen sukellusvenettä "U-456" vastaan yhdessä "HMS Wiltonin" ja "HMS Lotusin" kanssa.


title: HMS Fury (H76)

text: "HMS Fury" palasi elokuun alussa Välimerelle ja se oli suojaamassa 10. elokuuta operaatio Pedestalia. Alus oli suojaamassa miinanraivaajia, kunnes palasi 17. elokuuta Englantiin. Alus suojasi 9. syyskuuta saattuetta PQ18, mutta se siirrettiin 17. syyskuuta suojaamaan palaavaa saattuetta QP14. "HMS Fury" purjehti 18. syyskuuta yhdessä "HMS Impulsiven" kanssa Huippuvuorille suojaten RFA "Oligarchia" takaisin saattueeseen. Kolmen aluksen osasto palasi saattueen QP14 luokse 19. syyskuuta. Alus siirrettiin suojaamaan yhdessä "HMS Wheatlandin" ja "HMS Wiltonin" kanssa risteilijä "HMS Scyllaa" ja saattuetukialus "HMS Avengeria" kasvaneen sukellusveneuhan vuoksi.


title: HMS Fury (H76)

text: "HMS Fury" jatkoi palvelustaan Kotilaivastossa ja se suojasi joulukuussa saattueita JW51A ja RA51 ja maaliskuussa 1943 saattuetta RA53.


title: HMS Fury (H76)

text: "HMS Fury" liitettiin maaliskuun puolessavälissä 4. Saattajaryhmään suojaamaan Atlantin saattueita. Alus suojasi huhtikuussa saattueita HX329, jolloin se esti sukellusveneiden toimintaa tehokkaasti, HX234 ja ONS5. Se suojasi toukokuussa 1. miinalaivalaivueen miinanlaskua pohjoiselle miinasululle ja suojasi saattuetta SC130. Alus siirrettiin telakalle huollettavaksi.


title: HMS Fury (H76)

text: "HMS Fury" suojasi 17. kesäkuuta Kotilaivastosta Välimeren laivastolle Sisilian maihinnousua varten lähetettyä osastoa. Osaston saavuttua määränpäähän alus siirrettiin suojaamaan joukkojenkuljetussaattueita. Se liitettiin 10. heinäkuuta maihinnousua suojaavaan osastoon.


title: HMS Fury (H76)

text: Italian antauduttua "HMS Fury" oli saattamassa Italian laivastoa Maltalle antautumaan. Alus oli 12. syyskuuta suojaamassa Salernon maihinnousua.


title: HMS Fury (H76)

text: "HMS Fury" oli Aigeianmerellä torjumassa saksalaisjoukkojen siirtoa. Alus kohtasi 7. lokakuuta saattueen yhdessä "HMS Penelopen" ja "HMS Faulknorin" kanssa, mutta osasto joutui 15. lokakuuta vetäytymään toistuvien ilmahyökkäysten vuoksi. Alus tulitti 15. marraskuuta Lerosta yhdessä "HMS Exmoorin" ja Puolan laivaston hävittäjän ORP "Krakowiakin" kanssa ja uudelleen seuraavana päivänä yhdessä "HMS Aldenhamin" ja "HMS Pennin" kanssa. Alus oli joulukuussa huollettavana Gibraltarilla, jolloin se samalla muutettiin saattajaksi. Alukselta poistettiin yksi nelituumainen tykki ja kolmen tuuman ilmatorjuntatykki, joiden tilalle asennettiin 20 millimetrin Oerlikonin ilmatorjuntatykkejä. Samoin aluksen syvyyspommien määrää lisättiin.


title: HMS Fury (H76)

text: "HMS Fury" palasi palvelukseen helmikuussa 1944 ja alus palasi maaliskuussa Scapa Flowhun, jossa se liitettiin 4. Tukiryhmään. Alus suojasi saattuetta HX231 ja avusti sukellusveneparven hyökkäyksen torjunnassa. Alus siirrettiin 13. toukokuuta osaksi Force J:tä operaatio Neptunessa Brittien maihinnousussa Ranskaan. Toukokuun lopun alus osallistui harjoituksiin. Alus liitettiin kesäkuussa tulitukiosasto E:hen tukemaan Brittien itäistä maihinnousualuetta.


title: HMS Fury (H76)

text: "HMS Fury" purjehti 5. kesäkuuta Solentista osana saattuetta J-1. Alus saapui sillanpään edustalle ja se siirtyi 6. kesäkuuta omalle tulitoiminta-alueelleen yhdessä "HMS Venuksen" kanssa. Alukset suorittivat tulivalmistelun Corseullesista länteen. Alus palasi Itäisen laivasto-osaston yhteyteen. "HMS Fury" suoritti 7.-20. kesäkuuta erilaisia tukitehtäviä ja suojasi saattueita alueellaan, kunnes se palasi Portsmouthiin tankattavaksi ja täydennettäväksi.


title: HMS Fury (H76)

text: "HMS Fury" ajoi 21. kesäkuuta sillanpäässä miinaan ja se jouduttiin ajamaan maihin. Alus nostettiin ja hinattiin Englantiin. Elokuussa tehdyissä tutkimuksissa todettiin aluksen olevan korjauskelvoton. "HMS Fury" siirrettiin syyskuussa poistolistalle ja myytiin BISCOlle, joka siirsi sen romutettavaksi TW Wardille Briton Ferryyn. Alus hinattiin romutettavaksi ja se saapui 18. syyskuuta Briton Ferryyn.


title: Douglasin piirikunta (Minnesota)

text: Douglasin piirikunta on Minnesotan osavaltiossa Yhdysvalloissa sijaitseva piirikunta. Piirikunnan asukasluku oli vuoden 2010 väestönlaskennassa 36 009. Hallinnollinen keskus on Alexandrian kaupunki.


title: Novaran taistelu (1849)

text: Novaran taistelu () oli Sardinian kuningaskunnan ja Itävallan välillä maaliskuussa 1849 käyty taistelu. Se oli osa Italian vallankumoussotaa ja Italian yhdistymistä. Täyden vuorokauden kestänyt taistelu päättyi Sardinian raskaaseen tappioon Piemonten (Sardinia) armeijan vetäytymiseen. Maan kuningas Kaarle Albert luopui kruunustaan poikansa Viktor Emanuel II:n hyväksi. Taistelu oli sodan viimeinen ja osoitti, ettei Sardinia voinut voittaa Itävaltaa yksin.


title: Fabio Frizzi

text: Fabio Frizzi (s. 2. heinäkuuta 1951 Bologna, Emilia-Romagna, Italia) on italialainen muusikko ja säveltäjä (myös elokuvasäveltäjä). Frizzin ensimmäinen elokuva, johon hän sävelsi musiikkia oli vuoden 1978 elokuva "Zombi 2". Vuoden 1990 jälkeen Frizzi lopetti elokuvasäveltäjäuransa. Suomessa Frizzi tunnetaan poplaulaja Taiskan vuoden 1975 hittikappale "Mombasan" säveltämisestä nimelle "Ibo-lele" (1975).


title: Zvonimir Soldo

text: Zvonimir Soldo (s. 2. marraskuuta 1967) on kroatialainen jalkapallovalmentaja ja entinen keskikenttäpelaaja.


title: Zvonimir Soldo

text: Soldo opiskeli nuoruusvuosinaan oikeustiedettä Zagrebin yliopistossa, mutta alkoi kuuden lukukauden jälkeen vanhempiensa tuella panostaa todella jalkapallouraansa. Hän aloitti ammattilaisena NK Dinamo Zagrebissa, josta siirtyi 1990 yhdeksi kaudeksi NK Zadariin. Soldo pelasi seuraavat vuodet NK Inter Zaprešićissa, kunnes palasi 1994 Dinamoon. Toinen visiitti seurassa oli menestyksellinen ja Soldo juhli seurassa tuplamestaruutta kauden 1995–1996 päätteeksi.


title: Zvonimir Soldo

text: Mestaruuskauden jälkeen Soldo jätti kotimaansa kentät ja siirtyi Saksaan VfB Stuttgartiin. Hän debytoi seuran paidassa elokuussa 1996 FC Schalkea vastaan ja kuului sen jälkeen 10 vuoden ajan seuran pelaavaan kokoonpanoon. Hän kantoi Stuttgartin kapteenin nauhaa lähes 200 ottelussa. Soldo oli mukana voittamassa Saksan cupia 1997 ja oli mukana Stuttgartin joukkueessa Cup-voittajien cupin finaalissa 1998. Soldo oli yksi seuran suosituimpia ja rakastetuimpia pelaajia. Hän lopetti mittavan uransa seurassa kauteen 2005–2006.


title: Zvonimir Soldo

text: Kroatian maajoukkueessa Soldo pelasi vuosina 1994–2002 kaikkiaan 61 A-maaottelua. Hän oli mukana Kroatian kultaisina vuosina EM-kisoissa 1996 sekä MM-kisoissa 1998 ja 2002. Parhaimpana saavtuksena pronssi vuodelta 1998.Soldo aloitti valmennusuransa NK Dinamo Zagrebin juniorivalmentajana peliuransa jälkeen. Edustusjoukkueen päävalmentajan hän debytoi seurassa tammikuussa 2008, kun hänet palkattiin yllättäen eronneen Branko Ivankovićin seuraajaksi. Soldo johdatti seuran kauden päätteeksi Kroatian tuplamestariksi. Hän kuitenkin erosi kuitenkin cupin finaalin jälkeen antaen tilaa tehtäviin palanneelle Ivankovićille.


title: Zvonimir Soldo

text: Kesäkuussa 2009 Soldo allekirjoitti kaksivuotisen sopimuksen Saksan Bundesliigassa pelaavan 1. FC Kölnin kanssa. Christoph Daumin isoihin saappaisiin astunut Soldo luotsasi takaisin pääsarjaan palanneet "Kilipukit" sijalle 13. Kausi 2010/11 alkoi kroatialaisvalmentajan alaisuudessa surkeasti ja lopulta Soldo sai 24. lokakuuta potkut Hannoverille kärsityn 1–2 kotitappion jälkeen.


title: Al Aqsa

text: Al Aqsa on Pekka Sartolan kirjoittama, osittain tositapahtuminiin perustuva romaani. Kirjan kustansi Ajanteos Kustannus.


title: Al Aqsa

text: Vuoden 2001 WTC-iskujen jälkeen Saddam Hussein alkaa pelätä Amerikan hyökkäystä ja päättää pelata lisää aikaa sekä samalla syöstä maailman uuteen öljykriisiin räjäyttämällä öljytankkerin Suezin kanavassa sekä tuhota Al-Aqsan moskeijan Jerusalemissa. Hän aikoo lavastaa Israelin iskujen taakse.


title: Dynamo Berlin

text: Dynamo Berlin voi tarkoittaa:


title: Marianne Thieme

text: Marianne Louise Thieme (s. 6. maaliskuuta 1972) on alankomaalainen eläintenoikeusaktivisti ja poliitikko. Hän johtaa Eläinpuoluetta (), jolla on parlamentin ylähuoneessa yksi paikka 75:stä ja alahuoneessa kaksi paikkaa 150:stä.


title: Marianne Thieme

text: Thieme opiskeli lakia. Hän oli perustamassa puoluetta vuonna 2002 ja asettui ehdolle vuoden 2003 parlamenttivaaleissa, mutta ei vielä päässyt läpi. Vuonna 2006 hän tuli Esther Ouwehandin kanssa valituksi edustajainhuoneeseen, jossa hän nykyisin on puolueensa parlamentiryhmän puheenjohtaja. Vuonna 2006 hän myös kääntyi seitsemännen päivän adventistiksi. Hän kuitenkin korostaa, että hänen johtamansa puolue on maallinen eikä sen sanoma ole sidottu mihinkään uskontoon.


title: Marianne Thieme

text: Thieme on kasvissyöjä. Hän on sanonut Aadamin ja Eevankin olleen alun perin kasvissyöjiä, ja ihmisen alkaneen syödä lihaa vasta lankeemuksen jälkeen. Hänen mukaansa Jumala inhosi ihmisten antamia eläinuhreja.


title: Marianne Thieme

text: Thieme asuu Maarssenissa. Hän on kirjoittanut paljon eläinten oikeuksista ja julkaissut kirjan "De eeuw van het dier" (2004).


title: Merisaamelaiset

text: Merisaamelaiset ovat toinen pohjoissaamelaisten kulttuurillisista ryhmistä. He eroavat vuorisaamelaisista elinkeinojensa takia, vuorisaamelaiset harjoittavat poronhoitoa kun taas merisaamelaiset saivat elantonsa merestä tai viljelystä. Merisaamelaiset syntyivät mustan surman riehuttua Pohjois-Norjassa 1300-luvulla jättäen suuren osan norjalaisten tiloista tyhjiksi. Saamelaiset kärsivät rutosta vähemmän eristäytyneen elämäntapansa vuoksi. Nykyisin merisaamelaiset käsitävät yli puolet pohjoissaamelaisten väestömäärästä.


title: Laavalokki

text: Laavalokki ("Larus fuliginosus") on Galápagossaarilla elävä rantalintu. Se on yksi maailman harvinaisimmista lokkilajeista.


title: Laavalokki

text: Laavalokin ruumiin pituus on 51–55 senttiä. Laji on saanut nimensä värinsä perusteella. Sen höyhenpuku on noenharmaa ja on siivistä tummempi ja vatsasta vaaleampi. Väritys auttaa sitä sulautumaan laavakallioille ja suojautumaan siten pedoilta kuten galapagosinhiirihaukoilta, jotka etsivät pesimäaikaan helppoa saalista laavalokkien poikasista. Nokka ja jalat ovat mustia samoin kuin melkein koko pää lukuun ottamatta valkoisia kulmakarjoja ja punaisia silmäluomia. Suu on punainen. Nuoret yksilöt ovat tavallisesti tumman suklaanruskeita ja niiden höyhenten reunat vaaleampia.


title: Laavalokki

text: Laavalokki on endeeminen Ecuadorin Galápagossaarilla Etelä-Amerikassa. Sitä tavataan kuitenkin ympäri saaristoa. Parhaat paikat on Puerto Ayorassa Santa Cruzilla, South Plazalla, Puerto Villamilissa Isabelalla, Genovesalla ja Puerto Baquerizo Morenossa San Cristóbalilla. Elinalue käsittää alle 1 500 neliökilometriä. Laavalokki on lokeista harvinaisin ja sen kanta käsittää vain alle 400 paria. Se tunnetaan huonosti ja luokitellaan vaarantuneeksi vähäisen lukumääränsä takia, mutta kannan uskotaan olevan vakaa. Sen mahdollisia uhkia ovat tulokaslajien kuten kissojen, rottien ja koirien aiheuttama häirintä ja saalistus, sekä saaren kanoissa havaittu newcastlen tauti, jolle saarten alkuperäisillä linnuilla ei ole vastustuskykyä.


title: Laavalokki

text: Laavalokin elinympäristöä ovat hiekkaiset ja suojaisat ranta-alueet. Ne pesivät suojaisissa paikoissa lähellä tyyntä vettä, kuten laguuneissa ja altaissa, yleensä lähellä merta ja usein vain hieman vuorovesirajan yläpuolella. Niitä tavataan myös laivoilta ja satamista.


title: Laavalokki

text: Laavalokit viettävät paljon aikaansa rantavyöhykkeellä ravinnonhaussa. Niiden reviirit ovat laajoja ja ne ovat hyvin arkoja saattaen lähteä pesältä vaikka mahdollinen tunkeilija olisi kilometrin päässä. Ne päästävät melko usein pitkän, äänekkään ja lokkimaisen huudon.


title: Laavalokki

text: Laavalokkien ravintovalikoima on monipuolinen, ne syövät pieniä äyriäisiä, kaloja ja merileguaanin, muiden liskojen sekä kilpikonnien poikasia. Laavalokit myös rosvoavat linnunpesiä ja syövät merileijonien istukoita. Lisäksi ne etsivät ruoakseen haaskoja ja jätteitä rannalta. Ihmisasutuksen ja kalastusalusten luona ne etsivät jätteitä ja perkeitä.


title: Laavalokki

text: Laavalokit lisääntyvät ympäri vuoden, mutta huippu on touko–lokakuussa. Toisin kuin useimmat muut alueen rantalinnut, laavalokit pesivät yksitellen, eivät yhdyskunnissa. Naaras munii yksinkertaiseen maapesään pesään kaksi munaa. Munat ovat oliivinvihreitä ja sulautuvat hyvin ympäristöönsä. Haudonta kestää 30 päivää. Arkuudestaan huolimatta laavalokit puolustavat muniaan raivokkaasti ja usein kirkuvat samalla. Poikaset lähtevät pesästä 60 päivän ikäisinä ja vanhemmat huolehtivat niistä vielä tämän jälkeen lyhyen ajan.


title: Krasnoje znamja

text: Krasnoje znamja -neuletehdas (; suomeksi ”Punalippu-neuletehdas”) on entinen tehdaslaitos ja 1920-luvun avantgardearkkitehtuurin muistomerkki Pietarissa Venäjällä.


title: Krasnoje znamja

text: V.P. Kerstenin osakeyhtiö perusti tehtaan vuonna 1855. Se oli Venäjän ensimmäinen trikoovalmistaja. Lokakuun vallankumouksen jälkeen tehtaan nimenä oli "Spasskaja trikotažnaja fabrika" (se sijaitsi Koivusaarella Spasskaja- eli nykyisellä Krasnogo Kursanta -kadulla). Vuonna 1922 tehdas nimettiin uudelleen sen saaman Työn punaisen lipun mukaan. Vuonna 1923 työntekijöiden lapsia varten perustettiin Pietarin ensimmäinen pioneerijärjestö.


title: Krasnoje znamja

text: Neuvostoaikana Krasnoje znamja valmisti alus- ja päällysvaatteita, sukkia ja teollisuuskankaita. Toisen maailmansodan aikana se tuotti ammuksia ja sotilasasuja Leningradin rintamalle. Vuonna 1947 alettiin valmistaa Neuvostoliiton ensimmäisiä kapronsukkia ja 1950–1960-lukujen vaihteessa muita tekokuituja. 1960-luvun alussa tehtaalla kehitettiin keinotekoisten verisuonten valmistusmenetelmä. Krasnoje znamja yksityistettiin vuonna 1992. Nykyään yhtiö harjoittaa pienimuotoista alusvaatetuotantoa lähinnä Viipurissa.


title: Krasnoje znamja

text: Vuonna 1925 Leningradin tekstiiliyhtymä tilasi saksalaiselta arkkitehdilta Erich Mendelsohnilta uuden tehdaskokonaisuuden rakennussuunnitelman. Työt Pionerskaja- ja Korpusnaja-katujen kulmassa aloitettiin kesäkuussa 1926. Alkuperäinen rohkea suunnitelma toteutui kuitenkin vain osittain. Leningradilaisten arkkitehtien vastustuksen, heikkolaatuisen rakennustyön ja suunnitelmaan tehtyjen muutosten takia Mendelsohn luopui projektista vuonna 1927. Tehtaan ensimmäinen vaihe valmistui vuosina 1928–1929 ja toinen vaihe vasta 1930-luvun puolivälissä.


title: Krasnoje znamja

text: Suunnitelluista nelikerroksista tehdasosastoista toteutui vain pitkänomainen teräsbetonirunkoinen päärakennus. Suuria lasipinta-aloja erottava punatiilivuoraus, välikattojen vaaleat juovat ja pihalle työntyvät ulokkeet korostavat sen säännöllistä rytmiä. Pihan kattoikkunoilla varustetut paljasrakenteiset valkaisu- ja värjäysosastot jäivät vaille suunniteltuja ilmeikkäitä tuuletustorneja. Alkuperäisestä projektista toteutui parhaiten vuosina 1926–1928 rakennettu massiivinen voimalaitos. Sen pyöristetty ekspressiivinen siluetti hallitsee kadunkulmaa. Mendelsohn vertasi sitä ”laivaan, joka vetää perässään koko tuotantolaitosta”.


title: Krasnoje znamja

text: Erich Mendelsohnin suunnittelema Krasnoje znamjan voimalaitos vaikutti merkittävällä tavalla 1920–1930-lukujen vaihteen leningradilaisen arkkitehtuurin kehitykseen. Erityisen vaikutuksen se teki Noi Trotskiin. Rakennuksesta tuli yksi Neuvostoliiton teollistumisen symboleista.


title: Krasnoje znamja

text: Voimalaitos ja tyhjillään olevat neuletehtaan rakennukset ovat virallinen suojelukohde. Liikemies Igor Burdinski suunnittelee alueelle suurta kulttuurikeskusta, johon kuuluu nykytaiteen museo, näyttelytiloja, viiden tähden hotelli sekä liike- ja asuinhuoneistoja. Brittiläisen arkkitehdin David Chipperfieldin hahmottelemassa saneerauksessa nykyiset rakennukset tultaisiin säilyttämään. Investoija pitää mahdollisena myös niiden purkamista ja rakentamista uudelleen.


title: Krasnoje znamja

text: Tehdasta lähinnä sijaitseva metroasema on Tškalovskaja. Lähistöllä, Bolšaja Zelenina -kadun ja Levašovski-prospektin kulmauksessa sijaitsee toinen funktionalistisen arkkitehtuurin muistomerkki, vuosina 1930–1933 rakennettu Levašovskin leipätehdas.


title: C4

text: C4 voi tarkoittaa:


title: Lauri Melander

text: Lauri Mikko Olavi Melander (s. 8. huhtikuuta 1945 Helsinki) on suomalainen lakimies, joka toimi Helsingin hovioikeuden presidenttinä vuosina 2004–2009. Melander jäi eläkkeelle 30. syyskuuta 2009. Aiemmin hän toimi laamannina Vantaan käräjäoikeudessa ja sitä ennen käräjätuomarina samassa käräjäoikeudessa vuodesta 1977 alkaen. Vuosina 1983–1986 Melander toimi lainsäädäntöneuvoksena oikeusministeriössä.


title: Lauri Melander

text: Lauri Melanderin isä Gustaf Henrik Ilmari Melander (1904–1987) oli koulutukseltaan oikeustieteen tohtori ja toimi professorina Helsingin yliopiston oikeustieteellisessä tiedekunnassa vuosina 1941–1968. Lauri Melanderin poika, oikeustieteen tohtori Sakari Kristian Melander (s. 1975) on Helsingin yliopiston rikosoikeuden dosentti.


title: Letchworth

text: Letchworth (viralliselta nimeltään Letchworth Garden City) on Ison-Britannian ensimmäinen puutarhakaupunki. Kaupungin perusti puutarhakaupunki-ideologian isä Sir Ebenezer Howard vuonna 1903. Letchworth sijaitsee noin 50 kilometriä Lontoosta pohjoiseen. Kaupungissa on noin 33 000 asukasta.